Sortzetik klasiko izan dena | Kultura | Berria\nSortzetik klasiko izan dena\nLertxundiren 'Otto Pette' aztertuko dute, gaurtik etzi bitarte, Bilbo Zaharra euskaltegiaren Forumean. Ekainaren 6an, eleberriaren irakurketa jarraitua egingo dute\nKlasiko bihurtzeko bidean doa udaberriro Bilbo Zaharra euskaltegiak antolatutako Literatur Klasikoen Irakurraldia. Hamabigarren aldia dute aurtengoa, eta Anjel Lertxundi idazlearen Otto Pette (1994) eleberria irakurriko dute 400 ahots inguruk, ekainaren 6an, Bilboko Arriaga antzokian. 25 urte bete dira Lertxundiren obra kaleratu zela; eta, Pedro Alberdi Bilbo Zaharra euskaltegiaren arduradunaren hitzetan, nobela lantzeko «aitzakia» izan da urtemuga. Motorrak berotzeko, baina, hainbat ekitaldi egingo dituzte gaurtik etzi bitarte, Bilbon Euskaltzaindiak duen egoitzan. Lertxundiren nobela gaur egunera ekartzea da jardunaldien helburua, Alberdiren arabera. «25 urte denbora asko da. Are gehiago gaur egun daramagun abiadura aintzat hartuta. Irakurketaz harago, eleberriaren lanketa pausatuagoa egin nahi genuen horregatik».\nBesteak beste, Lertxundiren eleberriak euskal literaturari egindako ekarpenaz gogoetatzea dute helburu gaur hasiko diren ekitaldiek. «Irakurketa hutsa egiteaz harago, edukiak ere aztertu nahi genituen». Ez da urteurrenaren harira egindako jarduera bakarra izan, ordea. Hala azpimarratu du Alberdik: Otto Pette eleberriak mende laurdena betetzen zuela eta, edizio gaurkotua kaleratu zuen joan den urrian Alberdaniak, duela 25 urteko lehen alea kaleratu zuen argitaletxe berak. Edizio gaurkotu hori izango da, hain zuzen, Bilbo Zaharra euskaltegiko ikasleek landu eta ahoz gora irakurriko dutena.\nLau hilabete falta dira horretarako, eta giroa berotuko dute datozen egunetan. Euskaltzaindiaren mendeurrenaren harira Bernardo Atxaga idazleak eta Jose Kruz Gurrutxagak aktoreak sortutako Hitzaldia euskal literatura zaharrari buruz Martuteneko kartzelan irakurraldi dramatizatuarekin hasiko dute ekitaldi sorta. Gaur egingo dute emanaldia. Bihar eta etzi, berriz, euskal idazleen solasaldiak izango dira.\n'Otto Pette' obraren ertzak\nItxaro Borda idazlea emakumeek Lertxundiren obran duten presentziaz jardungo da Hiru emazte, gizon mundu batean izeneko solasaldian. «25 urte hauetan apenas entzun den ezer liburuan azaltzen diren pertsonaia femeninoei buruz. Hiru andre daude istorioan, eta indar handia dute, gainera», azaldu du Alberdik. «Idazleak berak aitortu izan du emakumeengan gutxi erreparatu dela bere lanaren azterketak egin direnean».\nJuan Garzia idazle eta itzultzailea izango da Bordarekin batera, eta Otto Pette eleberriaren sorkuntza prozesuari buruz jardungo da, besteak beste. Garziaren Itzalen itzal (1994) eleberria izan zen Alberdania argitaletxeak argitaratutako lehen liburua, eta hirugarrena izan zen Lertxundirena. «Sorreran bazegoen taldetxo bat: Inazio Mujika, Jorge Gimenez... Otto Pette-ren idazketa prozesua oso gertutik jarraitu zuten denek». Tartean zen Gartzia ere. «Liburua kaleratu zenean, 'Biharko klasiko bat' esaldia zeraman tira bat gehitu zitzaion liburuari; eta, gerora aitortu zuenez, Garziak berak proposatutako esana izan zen». Ordukoak ekarriko ditu gogora Otto Pette: irudimen orojalea solasaldian.\nDanele Sarriugarte eta Juanjo Olasagarre idazleak izango dira ostegunean. «Aurreko aldietan bezala, gaur egun aktiboan dauden idazleak ekartzen saiatzen gara: orain publikatzen ari direnak, alegia». Alberdik azpimarratu duenez, Lertxundiren liburuak beraiengan izan zuen eragina aztertuko dute biek ala biek. «Bereziki, interesgarria egiten zaigu belaunaldi berriagoen iritzia eta ikuspegia». Otto Pette, tresna-kutxa izeneko hitzaldia egingo du Sarriugartek; eta, Otto Pette Trumpen garaian goiburua aukeratu du Olasagarrek bere hitzaldirako.\nGaur. Bernardo Atxaga idazlearen eta Juan Kruz Gurrutxagaren irakurraldi dramatizatua.\nBihar. Itxaro Borda eta Juan Garzia idazleak.\nEtzi. Danele Sarriugarte eta Juanjo Olasagarre idazleak.\nHiru saioak 19:00etan egingo dira, Bilboko Plaza Barrian, Euskal- tzaindiaren egoitzan.


Asier Ezeiza preso hernaniarra Mont de Marsaneko espetxera gerturatu dute | Euskal Herria | Naiz\nAsier Ezeiza preso hernaniarra Mont de Marsaneko kartzelara gerturatu dute, Tarasconetik, Etxeratek jakinarazi duenez. Azken hilabeteotan hamalau euskal preso eraman dituzte Lannemezan eta Mont de Marsanera.\nNAIZ|14/06/2018 16:29 Actualizada:\nUrtea hasi zenetik hamalau euskal preso politiko Lannemezan eta Mont de Marsanera gerturatu dituzte. Beste bat Mureteko kartzelara eraman dute, Euskal Herritik 450 kilometrora.\nAsier Ezeiza Aierra euskal presoa Mont de Marsaneko espetxera eraman dute gaur, Etxerat elkarteak jakinarazi duenez. Tarasconen (Euskal Herritik 750 kilometrora) geratzen zen euskal preso politiko bakarra zen hernaniarra.\nHernaniarra 2008ko uztailaren 25ean atxilotu zuen Polizia frantsesak Côte d’Or Departamentuan, Olga Comesekin batera, ETArekin zerikusia izatea leporatuta. 2014an hainbat protesta egin zituen Ekaitz Sirvent eta Zuhaitz Errastirekin batera, Marseillako espetxean, behin behineko egoeran, hilabeteak eduki zituztelako «baldintza oso txarretan», ezarri zieten zigorra bete behar zuten kartzelara eraman aurretik. Azkenean Tarasconera eraman zituzten.\nEzeizarekin, hamalau dira dagoeneko Estatu frantseseko agintariek azken hilabeteotan Mont de Marsan eta Lannemezaneko kartzeletara gerturatu dituzten euskal presoak. Bi horiek dira Euskal Herritik gertuen daudenak, lehena 230 bat kilometrora eta bigarrena, aldiz, 330 kilometrora.\nAzken lekualdatzea Asier Oiartzabal preso andoaindarrarena izan zen, joan zen ekainaren 4an. Lannemezanera eraman zuten Saint Maur-etik.\nRetiran el estatus DPS a otros cinco presos políticos vascos


Anisakis • ZUZEU\nOteizari ez zitzaion legatza hainbeste gustatzen. Esaten zuen: es el menos pez de todos los pescados y no sabe a casi nada. Nahiago zituen erreboilua, bisigua eta antzekoak. Gainera, iruditzen zitzaion legatza jaten zuena ez zela egiazko arrain zalea.\nZorionez gustu kontu hori oso norberarena da eta esango nuke gure etxean ia astero erosten dugula legatzen bat. Esaten dute primeran frijitzen dakigula eta saltsa berdetan jartzeko orduan ere ez gara geratzen oso atzean. Aitzitik, txapan erreta eta labean oso noizbehinka prestatzen dugu gurean.\nGauzak horrela, arrandegira joan nintzen lehengoan. Legatza eskatu nuen, amukoa, gainera, 18 eurotan zegoena, ospakizuna baikenuen lagun batzuekin etxean. Bestenaz arrastreko merkeagoa erabili ohi dugu, itxura onekoa bada, behintzat.\nArrandunari esan nion bi aldeak ateratzeko eta azalik gabe jartzeko, oso osorik, neuk zatikatuko nuela etxean. Hala ba, hasi zen arranduna bere lanean eta halako batean kirurgia lanetan ikusi nuen legatzaren gainean. Aiztoaren muturrarekin zerbait kentzen ari zitzaion legatzari. Hezurrak izango zirela pentsatu nuen hasieran, baina, bai zera, zomorroak kentzen ari zitzaion. Halako batean esan zidan, hegalak ezin zirela salbatu eta braust! bota zituen zakarretara.\nLehenbiziko aldia zen halako gauza bat nire begien aurrean. Adinean gora goazen arren, sekula ez zait egokitu anisakisa. Eta arranduna normal-normal aurrera egiten ikusten nuenez, galdetu egin nion zer arrio egiten den halako kasuetan. Ez nekien zein izaten den halakoetan kontsumitzailearen portaera. Ez eta arrastorik ere.\nErantzun zidan ohikoa dela anisakisa agertzea legatzetan, batez ere amukoetan eta batez ere sabel aldeko geruzetan. Legatz hura niretzat prestatua zegoela eta eraman egin behar nuela etxera. Alergiadunik ez bada, ez dela ezer gertatzen eta beldur banintzen, izozteko prestatu aurretik eta kito.\nErantzun nion nola jakin litekeen norbait alergikoa ote den eta erantzun zidan janda gero ikusten dela hori. Izugarria iruditzen zitzaidala esan nion eta, gainera, tragedia iruditzen zitzaidala hainbeste ordaindutako amuko legatza izozten ibiltzea.\nEzetz esan nion, hazkurea eragiten zidala legatz hark eta jartzeko beste bat. Denak daudela horrela esan zidan eta beste bat ekarriz, sabelaldea erakutsi zidan: begira honek ere badauka.\nZomorrorik gabeko legatza nahi nuela esan nion, ez nuela eramango mamorroak dituen arrainik, ez, behintzat, jakinaren gainean egonda. Haserretu egin zitzaidan arranduna eta, azkenean, arrastreko bat erosi nion kontsolamendu gisan.\nParalelismo merke eta bihurri bat egin nahi nuke orain: iruditzen zait kurtso hasiera honetan, mamorroz betetako aukera politikoak ari zaizkigula eskaintzen bazter guztietan. Gaurgero dena dagoela kutsatuta eta mamorroak janda. Iada ez dela geratzen legatz garbirik politikan, edozein aldetara begiratuta ere. Eta nahitaez irentsi beharko dugula.\nHasier Etxeberria. El Mundo 070908\nLuze doaz egunak


Nekazamudiok online erosteko zerbitzua eskaintzen du - Zamudio - Aikor.eus\nNekazamudiok online erosteko zerbitzua eskaintzen du\nAikor aldizkaria 2020-12-01 09:55\nNekazamudio elkarteko ekoizleek www.nekazamudio.eus webgunea ipini dute abian, eta horretan euren produktuak erosteko aukera ematen dute. Gainera, erosketa etxera edo lantokira eramaten dute. Besteak beste, produktu hauek eskuratu daitezke: basatxerri-produktuak, txakolina, marmeladak, barazki ekologikoak, eztia eta karakolak.\n“Urte batzuk daramatzagu hilaren lehen zapatuan Nekazamudio azoka egiten, eta badakigu jende askok nahi duela baserriko produktuak hilean behin baino gehiagotan erosteko aukera izan. Gainera, produktuak etxera edo lantokira eroango ditugu eta hori balio erantsia da, batez be egungo egoera eta mugikortasun-murrizketak kontuan hartuta”, azaldu digute. “Era berean, enpresa eta lantegi asko ditugu inguruan, eta hareetako langileengana ailegatzea be gustatuko litzaiguke, baserriko produktuak gustuko dituzte eta”.\nWebgune ulerterraza eta intuitiboa da, eta ekoizle bakoitzak bere atala du bertan, produktuekin eta prezioekin. “Banaketa barikuetan egiten da, 10:00etatik 15:00etara, eta eskaerak eguazten gauera arte egin daitezke; eguenean egiten direnak hurrengo asteko barikuan banatuko dira. Gura beste produktu-kantitatea erosi daiteke eta banaketak hiru euro balio du”. Ordainketa be online egin behar da. “Webgune segurua da”.\nNekazamudio elkarteko kideek espero dute webguneari esker salmentak areagotzea. “Jenteak gero eta gehiago erosten du online, izan be, oso erosoa da eskaera etxean egin eta etxean jasotzea. Bestalde, eskerrak eman gura dizkiegu Nekazamudio azokara datozen guztiei eta ekoizleei zuzenean erosten dietenei”.


Gozategi eta La Basu, Traña-Matienako jaietako kontzertuen artean - Abadiño - Anboto.org\nGozategi eta La Basu, Traña-Matienako jaietako kontzertuen artean\nAnboto 2019-04-20 19:30\nGozategi taldea apirilaren 30ean arituko da eta La Basu maiatzaren 4an.\nAstebete besterik ez da falta San Prudentzio jaiak hasteko. Musika kontzertuez gainera, Zigor Iturrietak Show cooking eta Txiki Txef saio bana eskainiko ditu apirilaren 28an, udalak ohar batean jakinarazi duenez.\nAntzerkizaleek Gorka Aginagalderen El txou de Patxi izeneko monologoa ikusteko aukera izango dute apirilaren 30ean.\nApirilaren 27an, eraso sexistak prebenitzeko Beldur Barik gunea jarriko da Trañako plazan 13:30etatik aurrera. Jai guneetan indarkeria sexistaren aurkako txapak eta musuzapiak banatuko dira.


Bilboko injineruak, Silverstone birtualeko onenen artean - bizkaie.biz\nBizkaie! 2020-08-13 09:41 Pil-pilean\nCovid-19aren trabak gainditu, eta 85 parte-hartzaileren artean seigarren amaitu dabe.\nInjinerutza Eskolako ikasleak (argazkiak: EHU) | Ikusi handiago | Argazki originala\nEHUren Bilboko Injinerutza Eskolako ikasleek urteak daroez Formula Student dalakoan parte hartzen, hau da, goi mailako ikasleek egindako autoen arteko lasterketetarako diseinuak egiten. Aurtengo edizinoa, baina, guztiz desbardina izan da, pandemiak ohiko lasterketarik ezin egitea ekarri dauelako. Hortaz, diseinuak modu birtualean lehiatu diran alkarren artean.\nBilboko ikasleentzat hori ez da traba handia izan, antza, ze emoitza bikaina eskuratu dabe Silverstone zirkuitu mitikoko Formula Student United Kingdom lehiaketan. Lehenengo hamarren artean sendotu dira EHUkoak, aurreko urteetako lanari segidea emonda. Hain zuzen be, seigarren lekua lortu dabe sailkapen orokorrean.\nLehiaketearen barruko sailkapen tematikoetan, emoitzarik onena diseinuaren atalekoa da, laugarren izan dira eta. FSB2020 diseinuak epaileen laudorioak jaso ditu, diseinu eraginkorra dauelako eta manteniduteko erraza dalako, eta FSBizkaiak azken hirurteko honetan garatu dituan motor bietan oinarritutako teknologiari etekin bikaina atera deutsalako.\nMundu osoko 85 unibersidadetako taldeek hartu dabe parte edizino birtual honetan, beraz, unibersidade gehienek ezin izan dabe Bilboko Injinerutza Eskolakoen lana bardindu. Zer esanik ez, sailkapen nagusiko seigarren postuari esker, datorren urteko edizinorako gonbidapena ziurtatuta daukie.\nEskolako 66 ikasle egon dira 2020ko taldean. Asier Zubizarreta irakasle eta proiektuaren bultzatzaileak adierazo dauenez, pandemia dala eta 2020ko denporaldia oso atipikoa izan dan arren, taldeak egokitzeko gaitasuna eta konpromisoa erakutsi ditu, talentua sortzeko eta parte-hartzaileak preparetako. Zubizarretagaz batera, Charles Pinto, Javier Corral eta Mikel Díez irakasleak izan dira ikasleen gidari.\nSilverstonen 2019an aurkeztutako autoa.


Biharko festarako informazio erabilgarria - Real Sociedad de Futbol, SAD\nREAL SOCIEDAD-DEPORTIVO ALAVÉS (IGANDEA, 12:00)\nReala eta eta Deportivo Alaves taldeak Reale Arenan jokatuko dute bihar 12etatik aurrera. Hemen uzten dizugu informazio interesgarria:\nSarrera eta Infantila txartela\nReale Arenara sartzeko ateak 11etan irekiko dira. Sartzeko beharrezkoa izango da txartela aurkeztea, baina eserlekuak ez dira zenbakituta egongo. Infantila kategoriako txartela duen heldu bat sartu ahal izango da, eta ‘Bat, Bi, Hiru, Lau, Bost, Sei’ txartelarekin sartu ahal izango da.\nBera Berari omenaldia\nPartidaren atarikoak ere oso une berezia izango du. Hasi aurretik, Bera Berak, Ohorezko Mailako eskubaloi txapeldunak, zale txuri-urdinen omenaldi beroa jasoko du. Ligako txapeldun izatea lortu zuen talde donostiarrak partidaren ohorezko sakea egingo du.\nJokalariek ikusleen babesa ahalik eta gertuen sentitzea nahi dugu. Horregatik, beheko eraztunean ikusteko eskaera egin diegu goiko eraztuneko bazkideei. Aldez aurretik eskertzen dugu zure aurretiko jarrera.\nEstadioko denda 10etatik 12etara eta 14etatik 15etara egongo da zabalik. Bestalde, estadioko tabernak martxan egongo dira ateak irekitzen direnetik (11:00) eta ohiko barra zerbitzua eskainiko da.\nAtano III.a pilotalekuaren parean dagoen Reale Arenako bazkideentzako arreta bulegoaren ondoan dauden txarteldegiak 10etatik aurrera egongo dira martxan, partida honekin zerikusia duen edozein gorabehera konpontzeko.\nBazkide ez bazara eta partidara joan nahi baduzu txarteldegian bertan erosi ahal izango duzu sarrera. Hemen duzu ere sarreren salmentaren esteka.\nBizikleta eta patinete elektrikoentzako aparkalekua bihar egongo da berriro martxan Amara Berri ikastetxean 11:00etatik aurrera.\nKeler Espaziora partidaren ostean\nBihar, 14etatik aurrera, Keler Espazioa zabalik egongo da, bere hiru guneekin: Gastrogunea, Haur Gunea eta LG Gaming. Lehen taldeak etxetik kanpo jokatzen duen bakoitzean bezala, Vila-realeko partida pantaila erraldoian jarraitu ahal izango da.


urtarrila | 2007 | Kezka Dantza Taldea\nUrteterdi eman ditu minbiziarekin borrokan. Ez zegoen amore emateko\nprest, eta ahal izan zuen beste eutsi zien dantzari eta musikari.\nEbakuntza batetik irten berritan dantzatu zuen Arrateko\nezpata-dantzaren estreinaldian, eta bere gidaritzapean, buruzagi makila\ntinko helduta, gurutzatu genuen Arrateko zelaian.\nDantzan egin dituen urte guzti hauetan bere bizipozarekin gozatu ahal\nizan dugu. Gauzak oker jarrita ere beti zuen irriparrea ezpainetan.\nKategoria Emanaldiak 2007/01/31 egilea dantzak.\nKategoria Emanaldiak 2007/01/29 egilea dantzak.\nAzken urteotako ohiturari jarraituz, aurten ere Azitain\nauzoan izan gara San Antón jaiak ospatzen. Urtarrilaren 21ean, igandean egin\nzen jaia, eta ezpata-dantza eta soka-dantza egiten izan ginen.\nHasteko, 11.00etako meza nagusian ezpata-dantza egin genuen.\nOier Ibarbiak eta Aiert Ibarbiak Jaunaren aurreko ezpata-dantza egin zuten\nOndoren, eliz atarian soka-dantza hasi zen. Baina, hasi\nbezain pronto euria hasi zen, eta soka-dantza labur-labur egin behar izan\ngenuen, berehala berriz ere eliz aterpera bueltatu ginelako.\nSokan aurreskulari Oier Ibarbia aritu zen eta atzeskulari\naldiz Aiert Ibarbia. Enrike Izagirre eta Oier Araolaza ibili ziren zerbitzari\nlanetan. Soka urtero moduan auzoko jendearekin osatu genduen.\nKategoria Emanaldiak 2007/01/24 egilea dantzak.\nKezka dantza taldean aurten 2007an egingo ditugun emanaldien zerrenda prestatu dugu: besteak beste datorren hilaren 21ean San Anton jaiekin batera soka-dantzarekin hasiko dugu urtea. Hona hemen agenda osoa:\nUrtarrilak 21, San Anton Jaiak azitainen,\nOtsailak 16, Kaldereroak\nMaiatzak 6, Santa Kurutz, soka-dantza\nMaiatzak 19-20 Euskal Jaia\nEkainak 3, Finalista eguna Arraten\nEkainak 15-16(?), Dantzari Eguna\nEkainak 24, San Joan eguneko soka-dantza\nEkainak 29, Urkizu, San Pedroak\nUztailak 25, Azurtza, soka-dantza\nIrailak 8, Arrate, Arrateko Amaren dantzak\nIrailak 9 edo 16, Arrateko Kofradia eguna\nAzaroak 30, San Andres, Plazara Dantzara\nHoriek dira normalean guk\nbideratzen ditugunak, gero beste hainbat emanaldi eta protokolo daude nahiko\nfinko deitzen digutenak eta batzuen fetxak oraindik ez dakizkigunak:\nMaiatzak 15, San Isidro\nApirila… Memorial Balentziaga\nMaiatza-ekaina: Euskal Bizikletaren irteera\nMaiatza-ekaina: Arratera igoera\nApirilak 14, Errepublika\nMaiatza, Letra galegoak Urkizun\nUrria, Ipuruako jubilauen jaia\nAzaroa, Kofradia bakalao\nKategoria Emanaldiak 2007/01/18 egilea dantzak.\ntaldeko neskei tokatu zitzaien eta bertara hurreratu zen jendeak\nArabako dantzak ikusi ahal izan zituzten, Eltziegoko kalejira, El arbol\neta Ekorako katearen dantza besteak beste. Bertan ere egon ziren\nirakasle lanetan Malen Ulazia eta Irati Kortabitarte.\nKategoria Emanaldiak 2007/01/17 egilea dantzak.\nAzken urteetan bezala aurten ere Gipuzkoako Foru Aldunadiak urrezko\ndominak eman ditu Gipuzkoaren alde lan egin dutenei. Andoni Egaña,\nPedro Miguel Etxenike eta Iciar Astiasaran izan dira urrezko domina\njaso dutenak aurten.\nArkaitz Añorgako dantzariak, Elgoibarko Haritz euskal dantzari taldeak eta Eibarko Kezka dantza taldeak osatu dugu ezpata-dantza eta Eibarko Usartza txistulari bandaren doinuarekin batera dantzatu dugu. Argiako Juan Antonio Urbeltz eta Iñaki Arregiren begirada zorrotzak zuzendu du aurten ere ezpata-dantza.\nurteetan bezala aurten ere astegun (abenduaren 27a, asteazkena) batean\ntokatu zaigu dantzatzea eta batek baino gehiagok lana edo ikasketak\nutzi behar izan ditu Donostiara etortzeko.\nEzpata-dantzan Arantza Uriguenek eta Felipe Loyolak ateratako argazkiak ikusteko flickr-ean begiratu ditzakezue.\nPatxi Beitia, Kezka dantza taldeko zuzendaria eta aurreskulari trebea izan\nzena hil da (urtarrilaren 8an hil da) Bermeon 81 urterekin.\nJosu Orbe, Bermeoko Alkartasuna dantza taldeko kideari esker jakin dugu.\nBeitia, 1925ean jaio zen Eibarren, eta 1931an hasi zen dantzan Batzokian, Gregorio Santa Cruz-en esanetara. Gerra\nostean, Educación y Descansoko taldearekin aritu zen, Santa Cruz-ekin orduan ere, eta besteak beste\n1947an Madrilen, Eva Perón-en aurrean aurreskua dantzatu zuen.\nAurreskulari bikaina izan zen Patxi Beitia eta bere garaian punta-puntakoak\nziren Donostia eta Bilboko aurreskulari handienekin leihan ibiltzen zen.\n1959an Eibarko Klub Deportiboaren dantza taldeko, alegia, Kezkako zuzendari izendatu\nzuten eta horren ardura izan zuen 1965ean, Mundakako emakume batekin ezkondu\neta Bermeora bizitzera joan zen arte. Bermeora joan eta Alkartasuna dantza\ntaldea sortu zuen bertan.\nGregorio Santa Cruz dantza-maisuari buruzko liburua osatzerakoan\nlaguntza handia eskaini zuen Patxi Beitiak eta berari egindako elkarrizketa\nbat ere argitaratu zen liburu horretan. Hona elkarrizketa hori:\nPatxi Beitia – Elkarrizketa\nOier Araolaza: Gregorio Santa Cruz dantza-maisua, Ego-Ibarra, 1998.\n1925. urtean jaio zen. Gerraurrean eta gerraostean ibili zen\ndantzari Santa Cruzen esanetara, aurreskulari bikaina, erreleboa hartu zion Santa Cruzi\nKlub Deportiboan dantzak erakusten. Bermeon bizi da gaur, bertan Alkartasuna dantza taldea\nsortu zuen eta aurten bertan omendu dute bermiotarrek.\nNoiz hasi ziñan Gregoriokin?\n1931n, sei urtekiñ, Batzokixan. Orduan eguan Bidebarrixetan, ointxe\npastelerixia daguan inguruan eguan Batzokixa. Gero segiduan egiñ eben Batzoki barrixa,\nMª Angelan. Dantzarixak eguazen haundi eta txiki, talde bastante politta zan. Otxandixora\neta, juaten giñan. Ez autobusa, ez ezer, zelako karrakak egoten ziran! Gerraurrian\nBermeora be etorri giñan, Batzokixa inauguratzera. 34an edo hola, junio veintitantos, San\nJuan aurrian, etorri giñan Bizkai guztittik, Gipuzkuatik… Aberri Egunera be juaten\ngiñan asko, Pamplonako Aberri Egunera juan giñan, Donostiara, Bilbora be bai; Bilbon bi\nmilla dantzari ta, batzen giñan.\nHorrek danak gerraurretik?\nBai, gerraurretik. Eta baten pasau jakun, Donostiatik gatozela\nZarautzen tunelan parian guardia zibillak motorrian… tirua bota zeskun, eta Gregorio\nautobusian. Zegaittik ez dakigu ondiok, sustua emon zeskuena bai. Baina Gregorio bildurtu\nNun ikasten zenduezen dantzak?\nBertan Batzokixan. Lokala edarra eukan. Astian bi bidar edo. Gero Educación\ny Descansogaz biharra eguan a punta y pala. Honek Gregoriok egitten eban\nakabatzaille, enkargaua zan GACian, Txontan. Urtetzen eban berandu, gabeko beratzi\nt’erdixetan egitten gendun ensaiua, orduan sakrifiziua zan. Goixetik juaten giñan\nohera, eta goixian altzatzeko zazpiretan, biharrerako edo eskolarako edo dana dalakua.\nGregorio etortzen zan baltz-baltz eginda, arpegixa garbittu barik, eta ernegatzen\nsarrittan. Zenbat plastadatxo jo zetsan motibo barik alabiari, Garbiñeri, zaharrenari. Gu\nberbetan igual, eta bestiak, barre edo, pli-pla!\nJenixo bizikua zan?\nBai, horretan bai. Berak esaten ebana, eh! Bestela…\nEta urteeriak dantzara, nora?\nOrduan Debara, Mendarora, Plaentxiara, Durangora, Arraten, bertan\ninguruan. Arrateko Amabirjiñia eruaten Donostiara be bai, juan giñan hiru edo lau bidar.\nOhitturia hartu eben, urrian.\nGero, gerratik gero, 47an juan giñan Madridera. Donostian ez eguan\nondiok Goizaldirik. Gerotxuago sortu eben. Eta Educación y Descanso zelan zan\npolitika barruko zera, influentziak be gehixago. Geu juan giñan Euskal Herrixa\nNi egon nintzan soldau Madriden abiaziñuan, nobixia, ointxe andria\ndakatena, han topauta, Mundakakua da. Aurreragotxuago egon nintzan hamen, eta\n“Madriderako dago zera, ta nun hago?”, “hamen kuartelian nago, etorri\nzeuek”, eta hara etorri ziran delegauak eskatzen.\nEtorri zan Eva de Perón, eta haren aurrian egin gendun dantza rejiño\ndanak eta representaziñua geuk eruan gendun Euskal Herrikua. Kanarixuak, Segovia,\nMadrileñuak, danetik, bakotxak beran dantzak egitten zittuan. Guk ezpatadantzia eta\naurreskua egin gendun, aurreskua hiru lagunek edo. Izan ziran banakua, biñakua eta\nezpatadantzia. Egin gendun en la Plaza Mayor de Madrid. Gero jentiak eskatu eban\n“que hagan para el público!”, haretxegatik luzatu gendun zortzi egun\nHotelian jaten ardaurik ez eta, mekaguen la mar, guk ba, joer,\nhogetabat urte edo hogetabi gitxi gora behera… “Ezetz eta ezetz” Gregoriok,\n“kaguen… ba ez dogu dantzan egingo!”, amenazua, eta bestiak, “eran\nbarik pasau leike”, eta “jatekua ardau barik? Jatekua diferentia dok!”\nZelan edo halan konsegidu gendun, Agapito Anituan bittartez. Eta pozik.\nGero despeditzerakuan, ni bertan geldittu nintzan. Manuel Mari Egaña\nbe bai, ha beste kuartel baten eguan. Nik esan neban kuartelian zelan noian dantzara, eta\n“sí, vete vete“. Eta zortzi egunian agertu ez. Bueltau nintzanian, han\nlistiakin, “mira, dónde ha aparecido este!” Juan nintzan listerua edo\nkabuangana, “¡Oiga!, Que he estado, en Educación y Descanso pregunté, ¿no ha\nvenido aquí nadie?”, “aquí no ha avisado nadie.” “¡Si he estado\nbailando ante la señora de Perón!, “No véis este chulo vasco, dice que ha estado\nbailando con la señora de Perón”, eta “ja ja ja”, barre tropa guztia,\nneri ardurarik ez, allakuidaos!. Ez zesten ezer be egin. Eta arrestau be, ensegida egitten\nGero, juan giñan Leridara. Tardau gendun, bueno… Eta Leridan egin\ngenduzen hotelian zortzi egun edo. Hori izango zan 48an edo, hortxe bueltan. Leridan\npelotarixak be bazeguazen euskaldunak, hotela be edarra.\nUrtiak aurrera juan ziran.\nGero, segidu egitten neban nik dantzan, eta urte baten kastigau egin\nzestan Gregoriok, zeozer, terkedade bat, dantzaren asuntuan zala eta. “Benga,\nkalera!”, urten neban, baiña ni neu ensaiatzen nintzan eta konkurso\naurreskularixetara juaten nintzan. 56xan Mondragonen, atara neban laugarren Euskal Herriko\ndanen zerian, Santo Tomas hurrengo egunian egitten da Mondragonen jaixa. Presentau giñan\nhogetalau aurreskulari, bilbotarrak, Bittorixakuak, donostiarrak be bai, jo, Goizaldi\nguztia ixa. Lehelengo etara eban Antonio Romero bilbotarrak, fenomenua zan. Ha zerakin be\nibili zan dantzan, Olaetakin. Gero bigarren etara eban Goizaldiko Gordejuelak, Iñaki\nGordejuelak bigarren. Hirugarren atera eban, Garmendia edo, ha be Goizaldikua. Gero ni\nlaugarren, ta bostgarren Oronoz, Juan Manuel, harek etara eban. Eta esan esten, “joe!\nHorrei irabaztia, Oronozi ta!”, bueno, ondo.\nAurreskua zelan egitten zan, Bizkaiko\nala gipuzkuar erara?\nLibria, nik libria beti egin dot, sasikua esateko, apurtxo bat\ndonostiarra, bilbotarra ta puff, nahastekua. Gregoriok berak ez zekixan aurreskurik, ez\ndau jakin sekula, eta ipintzen eban beste bat, aiudantia edo, Mendarokua edo… haren\nzati bat, gero Bizkaikueri atarata beste bat, eta hola… Baiña ajilla egoten nintzan\norduan, ensaiau be etxian eta, urte edarrak zertu nittuan. Gero urten neban Zaldibarren subcampeón\nde Bizkaia. Zaldibarrera presentau nintzan eta ni eibartarra naizela eta ezetz. Baiña\nazkenian hartu esten eta subcampeón de Bizkaia atara neban. 57 edo 58xan izango\nzan. Gero, bajatzen juan nintzan konkursuetan, Durangon, Arraten…\nNoiz hasi ziñan erakusten?\nPlaentxiakuekiñ hasi nintzan dantzan erakusten. Jose Luis etortzen zan\ntxistuakin, gaztia zan. Eta Txito be ibiltzen zan. Ha tanborterua zan, Julio Basurto,\nalias Txito. Desastre urten eban harek tanborteruak. Gero hasi nintzan Plaentxian, eta\nGregoriok, “ze, Plaentxian hasi zara?”, “Bai, eta hau dantzia zelan\nda?”, “Esango detsut”. Ze neu be ez nintzan akordatzen, neskena, pañuelo\ndantzia edo. Esan estan eta bueno. Esoziko Ama grupua atara genduan han Plaentxian.\nGero Deportibora. Gonzalez egon zan sekretarixo orduan, geure kalekua\nzan, Urkusuko kalekua. Eta harek “etorri hari, etorri hari, etorri”,\n“ezetz, ezetz”. Gregorio hasarretu egin zan Deportibokuekin. Terkedadia, ha be\nterkua zan eta zeozer pasa jakuen eta neri juateko esan esten. “Ez, ez hari\njuan” esan estan Gregoriok. “Bueno ba ez naiz juango”. Ez naiz juango…\nba konbenzidu egin neben. Hillian hogei duro sueldua. Hasi nintzan, eta Alfan euki nittuan\ngrupokuak danak etorri ziran, eta grupua egitteko ez neban problemarik euki.\nDeportiboko sasoian nun\nBonberuen zerian, Mª Angelan ensaiatzen genduan. Deportibuan pasatzen\nzan, esposiziñuak dirala, igual astia montañismua dala, bestia dala, hori dala, egoten\nzan okupauta. Soluziñua? Hara juaten giñan.\nEta dantzara nora?\nBertan inguruan, Zarautzen, Donostiara be bai, salida polittak egitten\ngenduzen. Fotografixia Usartzakua badago bat lehelengo hasi ziranak, Juan San Martinek\natarata. Gaztiak ziran orduan horrek, grupo txikixa, nere seme zaharra eta.\nZela izan zan Eibar laga eta\nGero ba, Mundakako andria, Eibarrera ezkondu giñan. Alfan egitten\nneban biharra. Handik Bermeora etorri nintzan. Egiñ esten omenajia, plaka bat be bai\nDeportibokua, han dakat etxian. Tabernia ipiñi neban Bermeon eta Alfatik urten egin\nneban. “Zoratuta hago!, Alfatik urten!”, ez dakit zer, badakit zer.. “Han\ntopau dot biharra eta…”, gero damutu ez hango akziño danak galtzian.\nDeportibuan Jose Luis laga neban. Hogetamairu urte daroiaraz nik hamen.\nHandik direkto etorri nintzan. Gero Jose Luisi be zeozer pasau jakon eta asanblean egon\ngiñan. Gero berak Amalur edo ipiñi eban, eta han Frontaura eta geratu ziran. Frontaura\nibili zan neregaz, Durangon ha be dantziakin dabil.\nSasoi batian asko egitten\nzenduen aurreskua, sokia atarata?\nBai, urtian hiru edo lau bidar be bai. San juan egunian egitten genduan\naktuaziñua. Korporaziñua lagunduz juaten giñan mezetara hamarretan eta gero aktuaziñua\nplazan eukitzen genduan.\nKategoria Emanaldiak 2007/01/10 egilea dantzak.


47 metroko sakoneran, hiru lagunen gorpuzkiak aurkitu ditu Mallorcako putzu batean Aranzadik | El Diario Vasco\nSociedad47 metroko sakoneran, hiru lagunen gorpuzkiak aurkitu ditu Mallorcako putzu batean Aranzadik\n47 metroko sakoneran, hiru lagunen gorpuzkiak aurkitu ditu Mallorcako putzu batean Aranzadik\nEz dute baztertzen lagun gehiagoren arrastoak aurkitzeko aukera / Aranzadi\nAste bete behar izan dute jasotako testigantzek kontatutakoa baieztatzeko: putzua baliatu omen zuten falangistek, zonaldeko harrobietako langileak desagerrarazteko\nMiércoles, 13 febrero 2019, 14:11\nMallorcako Llucmajor udalerrian dago s'Àguila lursaila. Hamar egun daramatza Aranzadi Zientzia Elkarteko lantalde batek bertan indusketa lanak egiten, putzu batean. 47 metroko sakoneran, hiru lagunen gorpuzkiak aurkitu dituzte. Uste dute 1936ko kolpe militarreko biktimak direla.\nAste bete behar izan dute jasotako testigantzek kontatutakoa baieztatzeko: putzua baliatu zuten, ustez, zonaldeko harrobietako langileak desagerrarazteko. Magdalena Jaume eta Josep Quetglas-ek burututako Mapa de Foses de les Illes Balears dokumentuaren arabera, hainbat langile hil zituzten teknika horrekin falangistek.\nUste dute aurkitutako gorpuzkietako bat Julià Fullana Mas-ena dela. Ahozko testigantzek jasotakoaren arabera, 1936ko abuztuan atxilotu, torturatu eta bertara bota zuten, tartean bizirik zela. Joan Fullanaren semea zen, Llucmajor-eko alderdi sozialistako sortzailea, eta 26-30 urte zituenean erail zuten.\nAurkitutako arrastoak bateragarriak dira errelato horrekin. Izan ere, hirurek dituzte peri mortem, hau da, hil aurretik, eragindako lesio edo traumak. Putzu hondora erortzean sortutakoak, ustez. Jasotako ADN-a aztertzeko lanetan ari dira orain, hiru lagunen identitateak zehaztu ahal izateko.\nAurkikuntzaren harira, Fanny Tur kontseilariak azpimarratu du, Llucmajor-eko udaleko eta Associació Memòria de Mallorcako ordezkariekin batera putzura egindako bisitan, aurkikuntzak erakusten duen indarkeria eta «muturreko ankerkeria. Tokiko istorio askoren lekuko da putzua, eta plazera izango da familiei euren senideen gorpuzkinak itzultzea».\nAranzadiko langileak aste osoz ariko dira Mallorcan lanean. Ez dute baztertzen lagun gehiagoren arrastoak aurkitzeko aukera.\nEHUko administrazioa hobetzeko hitzarmena Casting nacional para evitar el cierre de una panadería centenaria


Alfonso Irigoien Etxebarria\nBilbotarra, berton jaio bait zan 1929'ko azaroaren 14'an. Ikasketa askoren artean Filosofia eta Letrak ikasi zituan, eta Filosofian Irakasle (Doktor) da Salamanka'tik. Bizitza osoa egin dau ondoren irakasten Deustu'n eta abar. Euskaltzaiña da, iñoiz bertoko idazkari be izanik. Euskal barrutian lan bikaiña burutu dau, itzez eta idatziz. Onen aldizkari «Euskera» beronen ardurapean ibilli da luzaro.\nIdazle lez, erderaz eta euskeraz, naikoa idatzi dau «Anaitasuna», «Egan» eta «Euskera» errebistetan. Garai batean, bertsolari saioak gertatu ta zuzentzen lan txalogarria egin eban.\nOlerkari zelaian be ezta jokolari txarra. Poesi liburu bi daukaz eta gai onetan sariak be jaso ditu. Azkenengo bertso liburua, «Orbel eta Orri» Euskaltzaindiaren 1980'garren urteko «Felipe Arrese Beitia» irabazi ebana dozu, urte orretan bertan Bilboko Aurezki Kutxak argitaratua.\nIdazti ontan Alfontsok patua dau lema. «Munduan beti dago —diño— / zigorra, baina, merezi gabe: / harena da esklabo, / urrunera gurarik mila naigabe». Eta ondoren, askatasun-zale, ba-dator, diñosku, «Ilun nabarra atean / gauaren beltzaz batean, / Gure gogoak izan al du / libertaterik bakean».\nBerrogetabi sonetu dira guztira, artean beste txikiño batzuk ditularik 7/5 neurrian etena ta azkena, au da, amai bardiña ondo zainduz. Irudimena ziñez daldan darabil aapaldietan zear.\nOna bi, «Gau ta egun» eta «Bat hirutan banatzen baldin bada» deritxenak, zeuk be ao-gozatu dagizuzan.\nLogura naiz nekean ariturikan,\nlogura naiz ekinik ekin da ekin,\nlogura naiz, logura, lotara nadin\nberebiziko loa berriturikan.\nArgitsu den egunak argi eta fin\nbadakarte pausua gure burura,\niratzirririk butza, gure hazkura:\nhari ta mehe dena dugun geurekin.\nZeru beltzak ardura ilundu gura,\nhedaturikan loa, beti lorik lo,\negunsentia, berriz, itsas aingura\niganikako date, gogoa salbo,\nNekatzea berriro espero dugu,\nlibertatez baitate, pinpirin txalo!\nBAT HIRUTAN BANATZEN BALDIN BADA\nEuskal Herri gurea Trinitatea\nmisterioz bezala: hiru pertsonak\naurpegia desberdín, euskal gizonak.\nNafarroa gogoan gogoz betea.\nZuberoa Lapurdik izena alfer.\nFrantziako legean ez dira ezer,\nAtlantiko aldean sendo katea.\nPaís Vasco-Euskadi azalez eder,\nlehen hiru zirenak estatuto bat,\nbadakarkigu kemen borrokarier.\nEtsaiak baitu mito fetitxezko bat\norain hirutan gaude zazpitarikan.\nGuk triangulo traketsa t'euskaldunok bat.\nEa onekin Irigoien be olerkari. Nor legoke prestatusunari ukoka?


Artzabalgo hilerri berrira bisita gidatuak egingo dira martxoaren lehen hamabostaldian — Debako udala\nArtzabalgo hilerri berrira bisita gidatuak egingo dira martxoaren lehen hamabostaldian\nErregelamendua onartuta, lanak amaituta, eta une honetan azken ukituak egiten ari direla, laster zabaltzeko moduan egongo da Artzabalgo hilerri berria. Debako Udalaren asmoa da martxoa amaitu aurretik zabaltzea, eta hala egingo da ezusterik sortu ezean.\nAsteon bildu da hilerriaren gaia lantzeko udalean sortutako batzordea, udalbatzako hiru alderdietako ordezkariek eta udal teknikariek osatzen dutena, eta zabaltzea nola egin zehaztu dute.\nZabaldu aurretik hilerri berria ezagutzeko aukera izango dute herritarrek, martxoaren lehen hamabostaldian egingo diren ate irekien jardunaldi eta bisita gidatuen bitartez. Hilabete hasieran, hilerriari buruzko informazioa biltzen duen argitalpena ere jasoko dute herritarrek etxean, eta haien iritzia eman dezaten bidea ere zabalduko da. Argitalpen horretan bertan emango dira zehaztasunak.\nHilerri zaharretik berrirako lekualdatzea\nHilerri zaharretik berrirako lekualdatzearen inguruan lanean dihardu aipatutako batzordea, eta hura arduratuko da lekualdatze prozesuaz. Etxeetara banatuko den argitalpenean emango dira lekualdatzearen araudiaren eta irizpideen inguruko zehaztasunak.


author_facet:"Euskadi. Hezkuntza, Unibertsitate eta Ikerketa Saila" author_facet:"IMH Makina Erramintaren Institutua" topic_facet:"Instalazioa eta mantenimendua (Lanbide Arloa)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Lan giroko harremanak (Zeharkako Ikasgaia)"\nEgilea: Euskadi. Hezkuntza, Unibertsitate eta Ikerketa Saila Egilea: IMH Makina Erramintaren Institutua Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Lan giroko harremanak (Zeharkako Ikasgaia)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Baigura Azparrendik | Ruta Azparren, Navarra (España)- GPS track\nBaigurara Azparren herritik igotzeko hainbat aukera dago. Guk bat hautatu genuen igotzeko, eta beste bat jaisteko, ibilbide zirkularra egitearren.\nHerriaren goialdetik atera eta berehala, ezkerretara pista bat ikusiko dugu, "PR NA 23 Baigura" marka duena. Hori bazterrean utziko dugu, eta zuzen aldapan gora abiatzen den beste pista bat hartuko dugu, porlanezkoa, zuria eta oso malkartsua. Metro gutxitara Baigura markatzen duen beste seinale bat ikusiko dugu, harrizkoa (ikusi "Bidearen hasiera" waipointa). Pista hori berehala bukatzen da, eta segidan, mendi bidea hartuko dugu, basoan barnakoa. Bidea ongi markatuta dago; kairnak daude tarteka, eta arboletan margo arroxaz egidako markak. Pagadi zoragarrian barna igo, ekialdera. Desnibel gehiena egindakoan, soilgune batera iritsiko gara, lepo zabal moduko bat. Handik aurrera bidea ez dago oso ongi markaturik; ezkerraldera jo beharra dago hobekien ikusten dugun tokitik. Malda etzanagoa da zati honetan, eta basoa ez da hain itxia. Halako batean, eskuinaldean hegoaldean ditugun bailarak ikusten hasiko gara (Elkoaz...), eta ikusmira ikaragarria Moncayoraino. Aurreraxeago, harrizko bloke handiz osaturiko punta zorrotz bat ikusiko dugu parean, piramide itxurakoa. Harrietan barna egin aurrera, punta zorrotz horretara igo arte, eta luze gabe gailurrera iritsiko gara.\nJaisteko, bide bera hartu ordez, gailurrari buelta eman genion iparraldetik harritzar horiek saihesteko asmoz, baina alferrik izan zen; zuzenena igoerako bide bera hartzea da. Baso artean jaitsi, igotzean ikusi dugun soilguneraino, eta han, eskuinaldera egin pista bat aurkitu arte. Pistan barna jaitsi; bidea luzexeagoa da, baina eroso egiten da. Tarteka "PR NA 23 Baigura" markaren bat ikusiko dugu, baina oso gutxi daude, eta ez prezeski beharrezkoak diren tokian. Pistan barna pare bat bidegurutze aurkituko ditugu, eta horietan GPSa begiratzea komeni da, ez baitago markarik. Poliki poliki, herrira iritsiko gara, ibilbidearen hasieran bazterrean utzi dugun pistatik bertatik.\nOso ederrak eta interesgarriak argazkiak. Batean Itoiz urtegi ikusten eta gainean castro de los jeronales dago uste dut. Erri prehistoriko dela\nKaixo, zure lagunak ibilbide interesgarri hau topatu du Baigura Azparrendik https://eu.wikiloc.com/ibilbide-senderismo/baigura-azparrendik-31817909 Ondo izan, Wikiloc | Rutas del Mundo


Ferran Suay - Portaeran Eragiteko Proposamena (artikulua)\nFerran Suay - Hitzaldiko aurkezpena... by emun10 1111 views\nMac Intyre - Hitzaldiko aurkezpena ... by emun10 648 views\nIñaki Eizmendi - Mintegiko material... by emun10 1159 views\nE Learning by stijnvanlokeren 941 views\nMac Intyre - Mintegiko aurkezpena i... by emun10 620 views\nAlex Mungia eta Xabier Elortza - Mi... by emun10 893 views\n1. Hizkuntz mendekotasunezko portaeran eragiteko proposamena: ikuspegi psikologikoa Gemma Sanginés Sáiz eta Ferran Suay i Lerma Societat Valenciana de Psicologia Laburpena: Lan honek ikuspegi psikologikotik komunitate minorizatuan dagoen hizkuntz mendekotasuna aztertzen du. Hizkuntz mendekotasuna sistematikoki hizkuntza dominatzailera aldatzeko portaera da; eta minorazioak inplikatzen du legez koofizialak diren bi hizkuntza agertzeko probabilitateak oso desberdinenak direla. Probabilitate hori bai ikaskuntzaren historiak bai berehalako erantzunetan izandako gertaerek baldintzatzen dute. Analisi psikologiko horretatik abiatuta, hiztunei hizkuntza gutxitua erabiltzen laguntzera bideratutako interbentziorako proposamen zehatza formulatzen da. 1. Katalan hiztunen hizkuntz mendekotasuna Oso gertaera behagarria da katalan hiztunak diren pertsonek ohikoa dutela hizkuntz mendekotasuna praktikatzea. Hau da, gaztelaniara aldatzen dute (edo frantsesera Ipar Katalunian) hizketakidea ez denean katalan hiztuna, edo baita ere, ez dela suposatzen dutenean. Gaztelaniarekin bateratzeko arau hori sistematikoki aplikatzeak gure hizkuntzaren biziari kaltea dakarkiola esateak ez du argumenturik behar. (ikus Melià 2004, eragin horren azalpen matematikorako). Beste alde batetik, mendekotasunezko portaera horren inplantazioa azaltzen duten arrazoi historiko eta politikoak oso ezagunak dira, eta lan honen helburua ez da kausa tipo horiek aztertzea, baizik eta fenomenoaren analisi psikologikoa egitea. Horrek aipatu portaeran eragiten duten aldagaiak identifikatzea suposatzen du, hau da, hizkuntza bat edo bestea aukeratzea baldintzatzen dutenak identifikatzea. Gainera, katalan hiztunak hizkuntza dominatzailearen mende sistematikoki makurtzea onartzen ez duenean gertatu daitezkeen gatazka egoerei aurre egiteko, baliabide interpertsonalak garatzera bideratuta dagoen interbentzio eredu bat proposatu nahi dugu. Gure kultura minorizazio sistematikora makurtuta egoteak, analisi mailan, norbanakoaren ongizateari eragiten dio identitate pertsonalari eragiten dion neurrian. Pertsonek identitate pertsonala erreferentziazko inguruarekin, familiarekin, taldeekin edo kolektiboekin duten 1 Motibazioa eta hizkuntza normalizazioa JARDUNALDIA\n2. harremanetan oinarrituz eraikitzen dute. Komunitatearen ezaugarri bereizgarri batek kontsiderazio baxua edo gutxiespen jasotzen duenean, pertsonek propioak diren ezaugarriak baztertzeko joera dute, eta horrek ondoeza eragiten die. Hizkuntza ez dela soilik komunikazio bitartekoa, baizik eta identitate zeinua ere badela barneratzen dugu (Marino 1996), eta auto-estimu maila asegarria lortzeko, besteak beste, pertsonek gure identitatea argitu eta konplexurik gabe erakutsi behar dugula. Identitatearen adierazpen hori, sistematikoki, beste identitate baten mesedetan (beste ezaugarri batzuekin, beste hizkuntza batekoa…) baztertu eta zapuzten denean, zaila da auto-estimu maila osasungarriak mantentzea. Beste lan batzuetan azaldu den moduan (ikusi, esate baterako, Alexandre 2003) sarri gizarte valentziarrari egotzi zaion auto-estimu baxuak auto-gorrotoa sortzen laguntzen du. Fenomeno hori honela definitu daiteke: pertsona batek talde propioan gutxiesten dituen ezaugarriak izateagatik izan dezakeen lotsa sentimendua, ezaugarri horiek errealak edo imajinatuak izan. Gizarte valeentziarrean, duela urte asko, hizkuntza propioaren ordez gaztelania erabiltzea sozialki igotzeko baldintza bihurtu zen. Diskurtso ofizialak gaztelania “lehenengo mailako” hizkuntza kontsideratzen du, edozein erabileratarako balio duena, hasi erregistro kolokialenetik jasoenera arte; katalana, berriz, erregistro kolokialetara eta famili testuinguruetara baztertzen d a(diglosia). Ideia hori era desberdinetara indartu izan da. Hasi debeku esplizitutik (ikus Solé y Sabaté y Villarroya 1994), komunikabide ofizialetan egun egiten den hizkuntzaren dekonstrukzioa edo agintari politikoen erabilera minimora arte, are nulura arte (Suay y Sanginés 2004). Testuinguru sozial horretan, lurraldeko hizkuntza propioak bigarren mailako rola du, eta etengabe atzera egiten du. Hain aldarrikatua den elebitasunetik urrun, Herrialde Valentziarrean diskriminazio egoera dago, eta “herri eta hizkuntza batekoa izaten irmo mantentzen direnak, lurralde propioan aparheid batera eramaten dira, hizkuntza propioan espresatzeko baimen eskuzabalarekinquot; (Adell 2003). Laburtuz, asko erraztu da hizkuntza baztertzea: Valentziako hainbat sektoreren artean egoera hori oso zabalduta dago, eta horrek belaunaldien artean katalanaren transmisioa galtzea eragin du. Sarri, mendekotasun linguistikoa, hau da, hipotetikoki edo benetan katalana hitz egiten ez duten pertsonen aurrean hizkuntza propioaren erabilera legitimoa abandonatzeko portaera interpretatzen da adeitasun edo kortesia moduan (batez ere praktikatzen dutenen aldetik). Eta, aldiz, ezin da horrela kontsideratu, beti zentzu berean gertatzen baita (katalan hiztuna da gaztelaniara aldatzen dena), eta 2 Motibazioa eta hizkuntza normalizazioa JARDUNALDIA\n3. beste zentzuan inoiz ez, ezta bi hiztunek katalanez dakitenean ere. Beraz, mendeko portaera moduan ulertzen dugu hizkuntza propioa abandonatzeko portaera bideragarria den edozein egoeratan, eta indarrean dauden arauak kontuan izanda. Baina ez dugu kontsideratzen gaztelaniaz hitz egitea beti mendekotasun portaera denik. Ez da Cuenca edo Segovian gaztelaniaz egiten dugunean, baina bai Gandian edo Ulldeconan egiten dugunean. Ez diogu tiro ezaugarria eman nahi. Ez dago pertsona mendeko eta ez mendekorik, gerta daiteke pertsonok egoera batzuetan mendekotasunez jokatzea eta beste egoera batzuetan ez. Pertsona mendekoak baino gehiago, portaera mendekoak eta ez mendekoak daude. Esan beharra dago hizkuntzarekiko leialtasuna gertatzeko probabilitatea ere badela. Hain zuzen ere, aukera bakoitza gertatzeko probabilitatea ez delako %50era gerturatzen, hizkuntza leialtasuna handitzeko modua aztertzen dugu, pertsonak izan edota lortu ditzakeen baliabide espezifikoen bidez. Josep Murgadesek azaltzen duen moduan(2003), hizkuntz mendekotasunaren fenomenoak zerikusi handia du auto-gorrotoarekin, baina hemen baliabide psikologikoak eskura izatearekin duen harremana lantzea interesatzen zaigu; hau da, banakako hiztunak testuinguru bakoitzean hizkuntza aukeratu behar duenean mendekotasunak eragiten dion modua konkretuki, eta bereziki, interesatzen zaigu, psikologiatik egin daitezkeen ekarpenak hiritar katalan hiztunen auto-estimua eta ongizatea handitzeko. Egia da egun hizkuntza ordezkatzeko jasaten ari garen prozesua iraultzeko maila desberdinetan eragin behar dela, baina, horrekin batera, egia da prozesu hori ulertu eta bertan eragiterakoan jaitsi dezakegun azken mailan hiztun indibiduala dagoela. Edozein hizkuntz politikak, eraginkorra izan dadin, hizkuntza erabiltzeko eredu konkretuak sortu behar ditu. Finean, hiztun indibiduala da egoera bakoitzean erabiliko duen hizkuntza aukeratuko duena. Ikuspuntu psikologikotik, hizkuntza aukeratzea portaera bat da eta, horrenbestez, ikasketa arauen arabera ikasten da. Horrela, testuinguru zehatz batean hizkuntza aukeratzeko eragina duten elementuak dira, batetik, aurreko estimuluak, horiek aukera bakoitzaren kostu-onura harremana zehazten baitute, eta bestetik, egindako aukeraketaren ondorioak. Artikulu honetan hizkuntz mendekotasuna aztertu nahi dugu, Portaeraren Analisi Funtzionalaren ereduari jarraituz. Horrek bere baitan hartzen du hizkuntza aukeratzeko portaeran aldagai nabarmenak direnak identifikatzea, ondoren aldagai horietako batzuetan eragiteko interbentzio 3 Motibazioa eta hizkuntza normalizazioa JARDUNALDIA\n4. eredu bat proposatzeko. Eredu hori hizkuntz gatazka interpertsonala gertatzen den egoerei aurre egiteko gaitasunak garatzera bideratuta egongo da. Horrekin, ekarpena egin nahi diogu: (a) hizkuntz mendekotasunaren fenomenoa ulertzeari, eta (b) jendea katalanez espresatzeko probabilitatea handitzeari. Psikologia portaera edo jokabidea aztertzen zentratzen da. Horrela, fenomeno bat psikologikoki aztertzeak inplikatzen du parte hartzen duten pertsonen portaeran zentratzea, eta horrek portaera ebaluatzeko prozesu bat exijitzen du. Portaera ebaluatzeko eredu baten ezaugarri nagusietako bat da eskuragarri dagoen informazio guztia integratzeko erabilgarria izatea da, eta, ondorioz, portaera azaldu eta aurresatea posible egitea. Portaeran eragiten duten aldagaiak identifikatzea da kontua; kasu honetan, hizkuntza bat edo bestea aukeratzea testuinguru jakin batean espresatzerako orduan. Ebaluatzeko tresna moduan, Portaeraren Analisi Funtzionalak (Segura, Sanchez y Barbado, 1991) portaera eta edozein erantzun gertatzeko probabilitatea modulatzen duten aldagai desberdinak baieztatzeko eta estimulu funtzioak behatzeko oinarrizko gako batzuk eskaintzen ditu. Portaera ulertzen dugu gertaera jakin batzuen arteko harreman funtzional moduan, ordena jakin batean gertatzeko joera dutenak, eta ez fenomeno monokausal moduan. Horrenbestez, aldagai dependenteen eta independenteen nozioaren ordez, hau da, erantzuna estimuluaren araberakoa dela eta estimulua organismoarekiko independentea dela dioen nozioaren ordez, norabide bikoitzeko eskema bat erabiltzen da, eta hori estimuluen eta erantzunen arteko harremana: Es ↔ Er (Kantor 1978). Izaera interaktiboko analisia da, zeinean portaera ez den soilik hizkuntza aukeratzeko ekintza, baizik eta ekintza horren eta berarekin harremana duten kontingentzien arteko konexioa, aurrekariak eta ondorioak barne. Beraz, giroa portaeraren berezko osagaia da, eta portaera ulertu eta aurresateko ebaluatu beharreko ezinbesteko elementua da. Portaera definitzeko giroaren aldagaiak identifikatu behar dira, baita organismoak berez dituenak ere. Landuko dugun portaeraren sekuentzia ondorengo hau da: . Aurreko estimulazioa ↔ Portaera ↔ Ondorengo estimulazioa Portaeraren sekuentzia horrek osagai bakoitzaren funtzio espezifikoa zein den detektarazten du, osagaien arteko interakzioaren funtzionalitatea ahaztu gabe. Portaera kate horretan, sekuentzia jakin 4 Motibazioa eta hizkuntza normalizazioa JARDUNALDIA\n5. batean Ondorengo estimulazioa dena, ondorengo sekuentzian Aurreko estimulazioa izango da, horrela portaerari koherentzia eta jarraikortasuna ematen dioten pauso desberdinak lotuz. 1. Taulan etorkizunean portaera bat izateko eragin dezaketen aldagai tipoak daude. 1. Taula PORTAERAN ERAGINA DUTEN ALDAGAI TIPOAK ALDAGAI DISPOSIZIONALAK ALDAGAI FUNTZIONALAK ESTIMULU FUNTZIOA ERANTZUN FUNTZIOA INGURUKOAK NORBANAKOARENAK (Aurreko estimulazioak) (Ondorengo estimulazioak) Hurbileko Espezifikoak: Egoera Indartzaileak testuingurua Ikasketaren historia Erantzun baldintzatuak: Testuinguru zabala Pribazioa/Asetzea Fisiologikoak Zigorrak Balio sozialak Orokorrak: Psikologikoak Une ebolutiboa Gorabehera funtzionalak Egiturako gorabeherak Trebetasunak Estimulazio tasa indartuz gero Lehentasunezko berrespen funtzioa Portaera bat behatzeko, aldagai funtzionalak eta disposizionalak kontuan izan behar dira, eta azken horiek banatu egiten dira, portaeraren bi osagaiak ebaluatzeko: norbanakoa eta bere ingurua. Beraz, bi sarrerako koadroa marraz dezakegu, lau zatitan banatuta (1 irudia). 1 irudia. Aldagai disposizionalak eta funtzionalak (Segura et al. 1991, aldatua) ALDAGAI DISPOSIZIONALAK Inguruaren baldintza Norbanakoaren fisiko eta sozialak baldintza fisikokimiko eta biografikoak INGURUA NORBANAKOA Estimulu funtzioak Erantzun funtzioak ALDAGAI FUNTZIONALAK 5 Motibazioa eta hizkuntza normalizazioa JARDUNALDIA\n6. Aldagai disposizionalak norbanakoaren eta bere inguruaren baldintza dira, interakzioa gertatzeko eragina dute, gertatzea probableago egiten dute edo alde edo kontra agintzen egiten dute (Segura, 1991). Beraz, inguruaren aldagai disposizionalak aztertzen ari garen portaera gertatzeko probabilitatea aldatu dezaketen baldintza anbientalak dira. Testuinguru zehatz batean komunikatzeko, katalana aukeratzean eragina duten aldagai disposizionalak hauek izan daitezke: zuzentzen garen pertsonak edo taldeak hitz egiten duen hizkuntza, erreferentzi taldearen hizkuntz erabilera, edo hizkuntza bat edo bestea aukeratzearen aurreikusitako ondorioak. Modu horretan, (a)zuzentzen garen taldeak katalanez hitz egiten duen testuinguru batean, (b) hizkuntza horretan espresatzea ohikoa bada eta (c) katalanez hitz egitea ondo kontsideratzen bada, hizkuntza hori aukeratzeko probabilitatea maximoa izango da. Bestalde, probabilitatea gutxitu egingo da (a) taldea erdal hiztuna denean, (b) katalanez espresatzen den beste pertsonarik ez dagoenean eta (c) katalana hizkuntza prestigioduna ez denean. Hizkuntza batean hitz egitean eragin handia duen beste aldagai tipo bat balio sozialak dira. Balio sozialak aurretiazko ideia multzo bat dira (aurreiritziak), talde sozial handiek partekatuak eta orokor gisa kontsideratu ohi direnak. Aztertzen ari garen portaeraren kasuan, oso garrantzitsuak dira testuinguru jakinetan hizkuntza bat edo bestea erabiltzearen egokitasunari buruzko balio sozialak. Kontuan hartu beharreko berezitasun bat da sarri katalanez hitz egiteak suposatzen duen konnotazio ideologikoa. Bereziki Valentziako metropoli area handietan, komunikazio hizkuntza moduan gaztelania erabiltzea ohiko bihurtu da populakuntzaren zati handi batentzat, eta katalanez hitz egitea ohikotzat duen portaera politikoki konnotatuta gelditu da, ideologia nazionalistaren portaera propio modura. Gaztelaniaz hitz egitea, ordea, ez da interpretatzen ideologia gaztelau nazionalista moduan, baizik eta jarrera neutro moduan. Nabarmena da gezurra dela, baina egia da pertsonok nahiago izaten dugula burutzen ditugun interakzio sozial guztietan geure ideologia modu irekian ez adierazi, eta politikoki konnotatzen duen hizkuntza bat aukeratzeak aukera horri kostu bat gehitzen dio. Kontrako zentzuan, esan beharra dago baita ere, komunikazio hizkuntz moduan katalanaren erabilera orokorragoa den inguruetan, hizkuntza hori erabiltzearekin harremana duten indartzaile eta zigorren arteko harremana oso desberdina izan daitekeela. Baldintza horietan hizkuntzaren balio konnotatiboa, gutxienez, txikiagoa da. Edozein modutan, aitortu dezakegu balio sozial onartuenek katalanari bigarren mailako kategoria (eta eginkizuna) ematen diotela, hau da, ez da ezinbestekoa 6 Motibazioa eta hizkuntza normalizazioa JARDUNALDIA\n7. zirkunstantzia batzuetan zein besteetan. Gaztelaniak, ordea, lehentasunezko hizkuntzaren kontsiderazioa du, eta bere erabilerak ez du kalte indibidual berehalakorik ia inongo kasutan. Horrez gain, norbanakoaren aldagai disposizionalek erreferentzia egiten diote hainbat alderdiri: hiztunaren konpetentzia linguistikoari, espresatzeko duen gaitasunari, bere trebetasun psikologikoei, edo hizkuntza bakoitzaren erabileraren historiarekin harremana duten datu biografiko batzuei, hau da, bere ikasketaren historia indibidualari. Dudarik gabe, hizkuntza bat erabiltzeagatik jasotako aitorpenen eta zigorren arteko harremanak baldintzatzen du pertsona bakoitzaren portaera linguistikoa. Katalanak azkeneko mendeetan zigor baldintza zehatzak izan ditu, eta espresuki esparru jakin batzuetan erabiltzea debekatzen zuten legeak ere egon dira. Baldintzatzearen paradigmaren arabera, zigor sistematikoa jaso duen portaera batek gertatzeko probabilitate txikiagoa izango du. Kontrako baldintza sozial eta legalek oso modu garrantzitsuan kaltetu dute katalanaren prestigio soziala; prestigioan modu negatiboan eragiten dute agintari eta pertsonaia publikoek gutxi erabiltzeak. Horrenbestez, giro bat sortu da, eta bertan jotzen da edukazio txarrekoa edo baztertzailea dela pertsona bat testuinguru publikoetan katalanez aritzea, edo besterik gabe erdal hiztunen aurrean. Horrek eta beste balio sozial batzuek (hizkuntza komunikazio tresna hutsa dela sinestea, edo benetan garrantzitsua dena elkar ulertzea dela, edo katalanez hitz egitea nolabaiteko txokokeria dela edo kosmopolitismo falta adierazten duela) hiztunek hizkuntza propioan hitz egiteko probabilitatea murriztea laguntzen dute ( betiere hizkuntza gaztelania ez denean). Portaeran eragina duten aldagai funtzionalen artean estimulu funtzioa aztertu behar da. Indibiduo batek ez die erantzuten bere inguruko estimulu guztiei, balio esanguratsua dutenen aurrean bakarrik erantzuten du. Horrela, lau estimulu talde desberdindu ditzakegu. Denbora kontuan izanik, aurreko estimuluei eta ondorengo estimuluei buruz aritu gaitezke, eta, jatorriaren arabera, kanpo estimuluei eta barne estimuluei buruz. “Aurreko estimulazioak kasu bakoitzean berari lotuta dagoen erantzunerako funtzionatzen du, berarekin harremana daukan beste estimulu baten seinale, iragarle edo errepresentazio moduan” (Segura, 1991). Egokitutako estimuluak dira, portaera jakin bat eragiteko propietatea hartu dutenak. Ondorengo estimuluaren funtzioa, berriz, etorkizunean antzeko baldintzak gertatzen direnean interakzio mota berdina gertatzeko probabilitatea handitzea edo txikitzea da. Estimulu horiek, beren balio subjektiboa dela eta, errefortzu propietateak hartzen dituzte, bai izaera positiboarekin (saritzea), bai negatiboarekin (kontrako sentsazioa arintzea). Modu horretan, erantzun jakin bat eman ostean atzeman daitezkeenez, etorkizunean berriz gertatzeko probabilitatea handitu egiten da. 7 Motibazioa eta hizkuntza normalizazioa JARDUNALDIA\n8. Horrela, hizkuntza batean espresatzen den pertsona batek, baldin eta sistematikoki erantzun moduan ulertu ezina, indiferentzia edo gaitzespen nolabait nabarmena jasotzen badu, hizkuntza hori erabiltzeari uzteko joera izango du. Eskolan katalanez mintzo ziren umeei ahoa xaboiaz garbitzen zitzaien garaiak ez daudela urruti gogoratu beharra badaukagu ere, egia da orain ohikoagoak direla beste zigor tipo batzuk, sotilagoak izanda ere besteak bezain efektibo direnak. Hala ere, bada hizkuntza propioan hitz egiteagatik zigortzearekin harremana duen fenomeno aipagarri bat, hizkuntz mendekotasunaren oinarrietan dagoelako. Ikasitako babesgabetasuna da (learned helplessness), eta definizioa izan daiteke “erantzunen eta berrespenaren artean harremanik ez dagoelako hartutako espektatiba” (Ursin eta Eriksen 2004). Fenomenoa hasiera batean animaliengan behatu zen, konkretuki txakurrengan: txoke elektriko saihestezinen mende egon ostean (txakurren erantzuna edozein izanda ere txokea ez zen gelditzen ), ikasketa hori orokortu egiten zuten, eta ihes egitea posible zen beste egoera batzuetan ere ez zuten ihes egiteko ahaleginik egiten. Babesgabetasunaren oinarrizko ezaugarri bat da erantzun orokorturako espektatiba izatetik erantzun posible guztiak izatera pasatzen dela. Hori animaliengan eta baita gizakiengan ere ikusi da. Izan ere, ikasitako babesgabetasuna Seligmanek formulatutako depresioaren eredu kognitiboaren oinarrian dago (1975). Esku artean dugun gaiari dagokionez, babesgabetasuna (edo indefentsioa) ikastea adibide zehatz baten bidez azaldu dezakegu. 40ko eta 50eko hamarkadetan eskolatutako belaunaldietan ohikoa zen eskolaumeak katalanez hitz egiteagatik zigortzea. Sarri askotan, pertsona horiek beraiek irainduak izaten ziren gaztelaniaz hitz egiten zutenean, beren azentua zela eta, eta gaztelaniaz hitz egiteko zailtasunak zituztelako. Beraz, bi erantzun posible zituen egoera batean (katalanez hitz egitea edo gaztelaniaz hitz egitea), zigorra jasotzen zuten portaera bategatik eta zigorra halaber besteagatik. Zigorretik ihes egiteko, pertsona horietako askok beren hizkuntza ezkutatu ez ezik, beren identitatea ere ezkutatu dute. Eta norbere identitatea sistematikoki ezkutatzea onartu denean, oso probablea da horrek dakarren disonantzia kognitiboa murriztea aukeratzea, eta azkenean nortasunari berari uko egitea. Hain zuzen ere egoera horretan oinarritu daiteke autogorrotoaren fenomenoa, baldintzapenean oinarritutako perspektiba batetik. 8 Motibazioa eta hizkuntza normalizazioa JARDUNALDIA\n9. Kontzeptu berriago batek, desesperantzak (hoplessness), aztertzen ari garen jarrera linguistikoak hobeto ulertzen lagun diezaguke. Desesperantza definitu daiteke “erantzun gehienek edo guztiek emaitza negatiboak ekartzen dituztelako jasotako espektatiba” moduan (Ursin eta Eriksen 2004). Aurretik ikusi dugunean ez bezala, honetan kontrola dago; erantzunek eraginak dituzte, baina eragin guztiak negatiboak dira. Horrek, gizakioi dagokigunez, erruduntasunaren elementua sartzen du, eta batez ere horregatik esan da desesperantza depresio eredu hobea dela, babesgabetasuna baino (Johnson et al. 2001). Ziurrenik, hori hobeto egokitzen da egun bizi dugun hizkuntza egoerara. Katalan hiztunok badakigu gure hizkuntzan espresatu gaitezkeela eta, hala ere, horrek eragin negatiboak ekarri ohi ditu (eta lehenaldian ekarri zituen, eta desesperantzaren ikasketa indartu). Beharbada orain ez gara kolpe edo zigor fisikoei buruz ari, baina bai gutxieste, indiferentzia, marjinazio edo, besterik gabe, gatazkari buruz. Katalanez hitz egiteak gatazka badakar (ondorio negatiboa da) pertsonek hori egiteari uzteko joera izango dute. Bestalde, egin dezaketela dakitenez (nolabait, beraien esku dagoela) errudun sentitu daitezke, eta justu hori da desesperantza. Beste alde batetik, gaztelaniaz hitz egitea, eta hori portaera alternatiboa da, modu negatiboan indartzen da, ez duelako inolako zigorrik suposatzen. Horrela, pertsonek egoera jakinetan gaztelaniaz espresatzen ikasten dute, horrela zigorra jasotzea saihesten dutelako. Berrespen positiboari dagokionez, esan beharra dago katalanez hitz egiteak sari batzuk izan ditzakeela. Jatorrizko katalan hiztun batentzat, sari horiek harremana izan dezakete nagusiki erosotasunarekin eta komunitatearekiko identifikazioarekin; katalan hiztun berriak, berriz, beste indartzaile batzuetan zentratuko dira, esate baterako, zoriondua izatean, lanpostua lortzean edo jasotzen dituen komunitatean integratuta sentitzean. Izan ere, identitate zeinu moduan, hizkuntza tresna demokratiko eta igualitarioena da (Joan 2004). Ezaugarri etniko edo jatorrizkoengatik (leinu edo linajeak) identifikatzen diren komunitateetan, kanpotik datorren pertsonarentzat ezinezkoa da integratzea. Aldiz, hizkuntzak identifikatutako komunitatean integratzeko egin behar den guztia hizkuntza ikasi eta erabiltzea da. Eta gure lurraldean katalana integratzeko hizkuntza da: katalana hitz egiten duten pertsona guztiek gure komunitateko kide bihurtzen dira. 9 Motibazioa eta hizkuntza normalizazioa JARDUNALDIA\n10. Laburbilduz, esan dezakegu mendekotasun linguistikoa ikasitako portaera dela, ia kuestionatzen ez den testuinguru batean gertatzen dena. Horrela, berrespen positiboengatik (onarpen soziala), eta berrespen negatiboengatik (gatazka saihestea) mantentzen da. Posible da hori praktikatzen duten pertsonak mendeko portaera bat izateaz kontziente ez izatea, eta kortesia erakustea edo edukazio ona izatea kontsideratzera iristea. Aldiz, guk mendeko portaeratzat jotzen dugu (modu sistematikoan amore eman eta hizkuntza propioa baztertzea beste hizkuntzaren presentzia hutsaren aurrean) eta horrek neurri handi batean azaltzen du egozten zaigun auto-estimu baxua. Horregatik pentsatzen dugu horrela jokatzeko baliabideak eskuratzeak katalan hiztunen ongizatea eta auto-estimua handitu ditzakeela. 3. Hizkuntz mendekotasunean eragin. Katalana komunikazio hizkuntza izan dadin ekarpena egin nahi dugu, hizkuntz gatazkak dituzten egoerak konpontzeko gaitasuna handitzera bideratuta, eta gure ikuspegi akademiko eta profesionaletik, hau da, Psikologiatik, interbentzio estrategia bat garatu dugu: Taller de espacio lingüístico personal (TELP). TELP horrek hizkuntz gatazkari aurre egiteko baliabide pertsonalak sortu nahi ditu, eta dagoeneko existitzen direnak hobetu. TELP katalan hiztunengana bideratuta dago (jatorrizkoak edo adopziokoak, berdin-berdin), zeinak beste batzuentzako portaera eredu izan daitezkeen, maila desberdinetan. Horrek barne hartzen ditu lider politiko eta sozialak, irakasleak, gurasoak eta abar. Jakin dakigu hizkuntz leialtasunari buruzko ereduen gabezia oztopo larria dela hiztun berriek katalana komunikazio hizkuntz moduan hartzeko. Hori oso nabarmena da Valentziako gizartean, izan ere, salbuespenak salbuespen, buruzagi politiko eta agintariek gaztelaniazko kulturarekiko erabateko mendekotasuna praktikatzen dute, eta bakarrik identitate valentziarraren aspekturik folklorikoenak aldarrikatzen dituzte (normalean gaztelaniaz). Horrenbestez, ezinbestekoa iruditzen zaigu pertsonek baliabideak ikastea hizkuntz leialtasunari eusteko (eta norbere ongizateari), eta, ondorioz, eragina duten beste pertsona batzuentzat eredugarri izatea. Printzipioz, dagoeneko hizkuntz kontzientzian nahikoa maila duten pertsonentzat pentsatutako iniziatiba da hau. Pertsona horiek, nahiz eta kontzientzia maila izan, maila indibidualean hizkuntza minorizatua hitz egitearen eragozpenak jasaten dituzte, eta horrek ongizate soziala eta pertsonala nabarmen kaltetzen die. Ez dugu posibilitate bat ahaztu behar: pertsona horien 10 Motibazioa eta hizkuntza normalizazioa JARDUNALDIA\n11. hizkuntz asertibitateak beste pertsona batzuei kontzientzi maila altuagoetara iristen laguntzea, baina hori ez da TELPen lehentasunezko helburua. Lan saio sorta bat da, metodo interaktiboa jarraitzen da Portaeraren, Kirol Psikologiaren eta Antzerkiaren Terapiatik datozen teknika eta metodoak erabiliz, eta portaeraren analisiaren hiru mailetan eragiten da: maila fisiologikoan, kognitiboan eta motorrean, gatazka egoerei aurre egitetik eratortzen diren kostuak minimizatzeko, eta ahal den neurriraino eratortzen diren satisfazioak handitzeko. 10-15 pertsonarentzat pentsatuta dago, guztira 10-20 ordutan, eta bertan daude: (a) Hurbilpen teorikoa: egoera jakin batean hizkuntza aukeratzeko prozesua maila indibidualean nola gertatzen den ulertzeko ezinbestekoak diren ezagutza minimoak eman nahi dira. Aukeratze prozesua hainbat eraginen mende dago, eta eragin horiek aukera bakoitzaren probabilitatea aldatzen dute. Portaeraren analisiaren ikuspuntutik, aukera posible bakoitzetik eratortzen diren ondorio positiboek eta negatiboek pertsonaren portaera gidatuko dute etorkizun hurbilean. Modu horretan, katalanez hitz egiteak, probabilitate handiagoarekin, hizkuntz gatazkara eramango du (subjektuarentzat ezatseginak izan ohi dira), eta horrek berriz egiteko probabilitatea murritzaraziko du, katalana erabiltzea – gatazka egoera - horri lotutako ondoeza sekuentziaren errepikapena handitzen den neurrian. Gure iritziz, portaera hori erregulatzen duten mekanismoak ulertzeak lagundu egiten du katalanaren alde gertatzeko probabilitatea aldatzera bideratutako portaera estrategiak lantzen. Arazoa Psikologiaren ikuspegitik lantzeak inplikatzen du erantzun indibidualean zentratzea. Nahiz eta beste analisi maila batzuk ahaztu ez (analisi soziala, legala, politikoa…), gure formazioak portaera indibidualean esku hartzeko gaitasuna ematen digu. Proposatzen dugun esku hartzea portaera aztertzeko eredu zientifikoetan oinarritzen da, eta horrek ulertarazten digu nola sortu diren portaerak eta zergatik mantentzen diren. “Interakzio sozialetan katalanez hitz egiteko” portaera gertatzeko probabilitatea handitzeko xedearekin, gure hizkuntza sozialki erabiltzen dugunean ongizatea eta satisfazioa esperimentatu ahal izatea ahalbidetuko diguten baliabideak ikas daitezke (b) Hizkuntz gatazka duten egoerak sailkatzeko proposamen funtzionala egiten da, eta hizkuntz gatazka duten egoerei modu desberdinetan aurre egin dakiekeela erakutsi nahi du, ezaugarri batzuen arabera, esate baterako, hizketakideen arteko harreman motaren arabera, elkarrekintzaren aurreikusteko moduko ondorioen edo eragiten digun inplikazio emozionalaren mailaren arabera. 11 Motibazioa eta hizkuntza normalizazioa JARDUNALDIA\n12. Portaeraren baldintzatzaile garrantzitsu batzuek testuinguruko faktore batzuekin dute zerikusia, esaterako, aurrez aipatutakoek. Egungo egoera da katalan hiztun gehienek mendekotasun linguistikoa praktikatzen dutela, egoera sozial askotan beren hizkuntza baztertuz. Egoera horietako batzuek hiztunarentzat ondorio kaltegarri zuzenak ekar ditzakete (esate baterako, lan bat galtzea edo ez lortzea). Kasu horretan uler dezakegu, sinplifikatuz, hizkuntza irizpide instrumentalen arabera aukeratuko dela. Beste egoera batzuk, berriz, hierarkikoki alderantzizkoak dira, eta katalan hiztuna da pertsona posizio supraordinatuan kokatzen dena. Teknikoki katalana aukeratzeko probabilitateak alderantzizko bi egoera horietako bakoitzean oso desberdina izan beharko litzateke. Eta aldiz, behaketa soilak esaten digu ez dela hori juxtu gertatzen dena. Katalanek mendekotasuna praktikatu ohi dute, bai hizketakide subordinatuekin, bai supraordinatuekin. Hizkuntz gatazka desberdinak deskribatu eta sailkatzeak lagundu egiten du erantzun (portaera) desberdinak eta egoera bakoitzaren ezaugarrietara doituagoak aukeratu eta emateko estrategia berriak jasotzen. (c) Dagoeneko dauzkagun baliabideak identifikatzea, garatzeko xedearekin, eta teknika eta baliabide berriak ikastea. Hori dramatizazioen bidez eta taldeka eta bikoteka lan eginez egiten da, antzerkiko teknika batzuei buruzko oinarrizko formazioa txertatuz. Praktika eta ariketa horien bidez partaideen ahozko eta ez ahozko espresiorako gaitasunak optimizatu nahi ditugu komunikazioa ezartzeko orduan efikazagoak izan (eta sentitu) daitezen. Ziur gaude pertsonak, baliabide efikaz gehiago dituzten heinean, benetako hizkuntz aukera bat egiteko libreagoak direla, beren hizketakideekiko mendekotasuna sistematikoki praktikatzera behartuta egon gabe. Argi dago baliabideak dituzten pertsonek baliabide horiek erabili edo ez erabili aukeratu dezaketela, baina baliabiderik ez dutenek ezin dute. Finean, erabakia hiztunarena da. Halaber, esan behar da gure proposamenak ez duela izaera dikotomikorik. Alternatibak ez dira (a) denboraren %100ean katalanez hitz egin, edo (b) hizkuntz abandonua praktikatu. Aitzitik, 12 Motibazioa eta hizkuntza normalizazioa JARDUNALDIA\n13. gradualtasun zabala onartzen duen proposamena da eta, beraz, hizkuntzarekin konpromiso maila desberdina duten pertsonek asumitu dezakete. Horrela, orain komunikazio sozialerako batez ere gaztelania erabiltzen duten hiztunek oso pauso erraza egitea planteatu dezakete, etorkizuneko interakzioak katalanez hasi, aurrerago erabakitzeko, hizketakidearengandik jasotako erantzunaren arabera, hizkuntza horretan jarraitu edo beste batean. Pauso erraz horrek saihestuko du, esate baterako, hain ezaguna den fenomenoa gertatzea: bi katalan hiztun elkarren artean gaztelaniaz hitz egitea, besterik gabe biek (gaizki) aplikatu dutelako gaztelaniara berdintzeko arau ezaguna, hizketakidearen hizkuntza zein den ezagutu aurretik. Esan beharra dago era berean, progresibitatea elementu erabakigarria dela katalan hiztunen hizkuntz asertibitatea handitzeko. Esan berri duguna egitea erabaki duten pertsonek (eta beharrezko baliabideak eskuratu dituztenek) aurkituko dute, denbora gutxira, katalanez hitz egiteari eusten askoz erosoago sentituko direla, katalanez hitzik egin ez baina zailtasunik gabe ulertzen dutela erakusten duten hizketakideen. Eta progresio gradualak ahalbidetzen du, hain zuzen ere, hizkuntz normaltasunerantz bilakaera arrazoizkoa eta erosoa egitea. Normaltasun hori, finean, ez da beste munduko ezer. Mundu honetan erraz asko ikus dezakegu, buelta eman eta gaztelaniaz mintzo diren gure herrikideei begiratu besterik ez dugu. 13 Motibazioa eta hizkuntza normalizazioa JARDUNALDIA\n14. 4. Ondorioak Laburki lan honetan adierazten diren ideia nagusiak jasoko ditugu: 1. Katalan hiztunei sarri egozten zaien auto-estimu baxuaren oinarrian hizkuntz mendekotasuna dago. 2. Katalan hiztun askok hizkuntz mendekotasuna praktikatzeko arrazoi historiko, politiko eta sozialak daude. 3. Finean , ikasitako portaera da eta, beraz, aldatu daiteke. 4. Fenomeno hau Psikologiatik aztertzeak esan nahi du hizkuntza aukeratzeko portaerarekin harremana duten eta portaera hori eragiten duten estimulu eta ondorioetan zentratzea. 5. Komunikazio hizkuntza gisa katalana aukeratzeko probabilitatea handitzeko modu bat gatazkari aurre egiteko baliabide pertsonalak handitu eta garatzea da. 6. TELP lantegia katalana komunikazio hizkuntza izatea nahi duten baina testuinguru ez oso aldekoetan katalanez aritzen direnean zailtasunak edo ondoeza esperimentatzen duten pertsonei bideratuta dago. 7. Gure iritziz, pertsona batzuek hizkuntz gatazkari efikazia eta atsegin handiagoarekin aurre egiteak eragina izan dezake beste pertsona batzuek hizkuntz mendekotasunari uzteko eta, horren ordez, portaera atseginago eta osasungarriagoa izateko. 8. Edozein hiztunek aldatu dezake, kostu gutxirekin, egungo hizkuntz jarrera, bere bizitzan eboluzio handia egin beharrik gabe, eta hizkuntz jarrera asertiboetarantz eboluzionatuz. 9. Hizkuntz mendekotasuna modu mailakatuan abandonatu daiteke, gure hizkuntza erabiltzen dugun egoera kopurua progresiboki handituz. 14 Motibazioa eta hizkuntza normalizazioa JARDUNALDIA\n15. Erreferentziak Adell, Marc Antoni: Autoestima i identitat: enfocament psicològic. En Gibert, Q.; Murgades, Josep.; Adell, i Joan, Bernat.: Autoestima i Països Catalans. La Busca edicions, 2003. Alexandre, Víctor: Catalanitats. T. Strubell (koord.): L’autoestima dels catalans. Pòrtic, 2003 Joan, Bernat.: Normalitat lingüística i llibertat nacional. Contextos 3 i 4, 2002 Johnson, Jeffrey G., Alloy, Lauren B., Panzarella, Catherine, Metalsky, Gerald.I., Rabkin, Judith G., Williams, Janet B., Abramson, Lyn.Y., (2001). Hopelessness as a mediator of the association between social support and depressive symptoms:findings of a study of men with HIV. J Consult Clin Psychol 69, 1056–1060 Kantor, Jacob Robert (1978): Psicologia interconductual. Trillas, Mexiko Marí, Isidor (1996): Plurilingüisme europeu i llengua catalana . Biblioteca Lingüística Catalana, 1996 Melià, Josep Lluís. (2004). Com es destrueix la llengua dels valencians: un model binomial pels efectes de la regla de submissió lingüística. Anuari de Psicologia, 9 (1), 55-68 Murgades, Josep (2003): Baixa autoestima (o autoodi) i identitat: enfocament sociolingüístic. En Gibert, Q.; Murgades, J.; Adell, M.A. i Joan, B.: Autoestima i Països Catalans. La Busca edicions Segura, Mariana, Sanchez, Pilar, Barbado, Pilar (1991). Análisis funcional de la conducta. Granadako Unibertsitatea. Seligman, Martin E.P. (1975). Helplessness: On Depression, Development and Death. Freeman, San Francisco. Solé i Sabaté, Josep Maria i Villaroya, Joan (1994). Cronologia de la repressió de la llengua i la cultura catalanes 1936-1975. Curial argitaletxea, Bartzelona Suay, Ferran. i Sanginés, Gemma. (2004): Un model d’anàlisi i intervenció en la submissió lingüística. Anuari de Psicologia, 9 (1): 95-110 Ursin, Holger i Eriksen, Hege (2004). The cognitive activation theory of stress. Psychoneuroendocrinology 29 (2004) 567–592 15 Motibazioa eta hizkuntza normalizazioa JARDUNALDIA\nFerran Suay - Hitzaldiko aurkezpena euskaraz\nMac Intyre - Hitzaldiko aurkezpena euskaraz\nMac Intyre - Mintegiko aurkezpena ingelesez\nAlex Mungia eta Xabier Elortza - Mintegiko aurkezpena


Jojo's Bizarre Adventures 22-26 (1. denboraldiaren amaiera) | News\nJojo's Bizarre Adventures 22-26 (1. denboraldiaren amaiera)\nKaixo EuskoMangazaleok! Atzo Twitterren adi egon bazinaten, jakingo zenuten hau atzo argitaratzeko asmoa nuela, baina pare bat arazo izan nituela. Zorionez, gauerako konponduta zegoen eta orain goizean nire ustez momentu aproposena da behingoagatik argitatatzeko. JOJO'S BIZARRE ADVENTURESEN 1.DENBORALDIA EUSKARATUTA JADA! Azkenean, bukatu dut lehen denboraldia eta 2.zatia den Battle Tendency, gure Joseba Joizarren istorioa!\nJada hau bukatu dudala, ez dakit zer egin egia esan: Jojoren 2.denboraldiarekin jarraituko dut (Stardust Cruzadersen 1.zatia) edo beste anime bat egingo dut honekin jarraitu aurretik barietate pixkat ekartzearren? Egun hauetako batean galdetegi bat egingo dut twitterren zuen iritziak jakiteko, beraz, adi ibili!\nNire argitarapenez ahal bezain lasterren konturatu nahi baduzue, hemen nire twitterra: TWITTER\non March 05 2018 21:42:42\nIzugarria! Mila esker egindako lan guztiagatik! Irrikaz ikusiko ditut azken atal hauek\nEtorkizunari begira... Jojo gehiago ederto legoke, baina beste zerbait ekartzea ere zoragarria eta berritzailea litzateke. Bozketa batek erabaki dezala, bai. Edozer dela ere, zure gustoko zerbait izan dadila!\non March 05 2018 22:04:26\nNire gustoko zerbait egiteko asmoa nuen, bai, baina ikusita borroka anime pila daudela, agian frama batetara joatera pentsatzen nuen. Esan nizuen bezala, Anohana nahiko nuke egin (orain dela gutxi ikusi nuen berriro eta anime ederra iruditzen zait oraindik).\n2,294,664 unique visits\nRender time: 0.07 seconds - 101 Queries


Amaia Jakak Emakume Masters Cupeko finala jokatuko du - Ihabar - Guaixe.eus\nAmaia Jakak Emakume Masters Cupeko finala jokatuko du\nGuaixe 2019-11-29 09:30\nAmaia Jaka, ezkerrean, Emakume Master Cup Lau T'erdiko finalerdietako partida baino lehen, Naroa Elizalderekin.\nIhabarkoak Ainhoa Ruiz de Infante otxandiarra izango du aurkari bihar, larunbatean 17:00etan Otxandion jokatuko den promozio mailako pilota goxuko lau t’erdiko finalean\nLaboral Kutxa Emakume Master Cupeko Lau T’erdia azken txanpara iritsi da. Aurreko asteburuan finalerdiak jokatu ziren, eta promozio mailako pilota goxuko lau t’erdian Amaia Jakak Naroa Elizalde izan zuen aurkari Mañarian. Ihabarko pilotariak partida bikaina jokatu zuen eta 6 tantotan utzi zuen Elizalde. Pozik dagoela aitortu du Jakak eta larunbatean Otxandion jokatuko duen finala “zaila” izango dela aurreikusten du, Ruiz de Infante “pilotari bizia” delako.\nEmakume bakarra zela uste zuen\n26 urte ditu Amaia Jakak. Pertsona Adinduak zaintzen dituen Eguneko Zentro batean egiten du lan eta pilotan entrenatzeko tartea ateratzea ez da erraza, baina gustura dabil Ihabarko pilotaria. Txikitan pilotan aritzen zen Irurtzun klubean, baina 14 urterekin utzi behar izan zuen. “Egia da mutilen kontra iristen dela momentu bat ezin garela lehiatu. 14 urterekin ere ez duzu asko ulertzen, esaten dizute jada ezin zarela lehiatu eta pilota utzi nuen. Pentsatzen nuen ni nintzela pilotan aritzen zen neska bakarra, ez bainuen neska gehiagorik ezagutzen. Eta orain ohartu naiz neska asko ginela, eta niri pasatu zitzaidana ere beraiei pasa zitzaiela. Urte asko daramatzagu jokatu gabe eta orain pozik nago, pilotan neska asko gaudelako, bakarra nintzela uste nuenean” adierazi digu Amaiak.\n12 urte ondoren itzuli da pilotara\n14 urtetik ona ez da txapelketetan aritu, baina herriko frontoian lagunekin edo anaiarekin pilotan tarteka aritzen zen. “Beti jokatzen duzu zerbait, baina txapelketetan parte hartu gabe ia 12 urte egon naiz” gaineratu du. Emakumez Master Cup txapelketako antolatzaile Iker Amarikaren deia jaso arte. “Emakume Master Cup San Fermin Torneoa antolatu behar zutela esan zidan, eta ea bertan aritu nahi nuen. Zalantzak nituen, ikusi nuelako maila oso handia zegoela, eta horrenbeste urte jokatu gabe… baina azkenean animatu nintzen. Finalerdietako partida jokatu genuen Lizarran, irabazi eta Sanferminetako finalera sailkatu nintzen. Izugarria izan zen finalean zegoen giroa. Sanferminetan, Labrit goraino betea… oso polita izan zen egun hori. Final bat izan beharrean guretako opari edo espektakulu bat izan zen. Nik eta Maite Ruiz de Larramendik 21 eta 22 galdu genuen Agirreren eta Orbegozoren kontra, baina saria bertan egotea izan zen” gogoratu du Jakak.\nEzkerrarekin mina egiten du Ihabarkoak\nPilotara bueltatzea, hori da udan erabaki behar izan zuena. “Azkenean Emakume Master Cup Lau T’erdian izena ematea erabaki nuen. Irurtzun Pilota Klubean federatu nintzen eta entrenatzen hasi nintzen. Batzuetan sufritu egiten dut, segurtasun falta dut horrenbeste urtez jokatu gabe egon naizelako eta hori nabaritu egiten dudalako, baina saiatzen naiz partidetan disfrutatzen” azaldu du Ihabarko pilotariak. Txapelketa azaroaren 3an hasi zen eta Uxue Azkonobieta izan zuen aurkari Beran. Jaka goitik behera nagusitu zen, 4 tantotan utzi baitzuen ataundarra. “Partida ongi joan zen. Uste dut ezkerrarekin min handia egiten dudala eta dohain hori oraindik ez dudala galdu. Berez eskuina naiz, baina pilotan hobeto moldatzen naiz ezkerrarekin. Ezkerrarekin segurtasun handiagoa daukat eta horrekin mina egiten dut” aitortu digu.\nLaboral Kutxa Emakume Master Cup Txapelketako promozio mailako pilota goxuko finalerdia larunbatean jokatu zuen Amaiak Naroa Elizalderen kontra, Mañarian. “Partida honetara beldurrarekin joan nintzen, badakidalako Naroak maila handia duela, eta ni baino indar gehiago. Uste nuen partida zaila izango zela. Baina Naroak ez zun bere egun onena izan. Niri guztia atera zitzaidan ongi eta berari, aldiz, ez. Baina beno, ni oso pozik finalera sailkatu izanagatik” adierazi du Amaia Jakak. 18 eta 6 irabazi zion Zubietakoari.\nFinal konplikatua aurreikusten du\nFinal handia larunbatean jokatuko du Amaia Jakak Ainhoa Ruiz de Infanteren kontra, larunbatean Otxandion. Ruiz de Infante bertakoa da eta kantxa faktorea alde izango du. “Larunbatean jakingo dut ea kantxa faktoreak horrenbeste eragin duen (kar, kar...). Kontentu nago, ea frontoia betetzen den eta partida ona egiten dugun. Hori da garrantzitsuena” aipatu du Jakak. Ainhoa Ruiz de Infante ez du ezagutzen. “Finalerdietan ikusi nion pixka bat. Oso neska bizia dela ematen du, indarra baduela, eta banago partida zaila izango dudala aurretik. Ni nirera atera beharko naiz, nire dohainak aprobetxatzera” gaineratu du.\nPilota goxuarekin dabil Amaia Jaka, baina pilota mistora salto egiteko oraindik ez dago prest. “Pilota mistoarekin jokatzea niretzat askoz politagoa da, baina urte asko daramatzat pilotan aritu gabe eta pilota mistoan aritzeko eskuak egin beharra dago. Salto hori ezin da bat batean eman. Momentuz eroso nago pilota goxuarekin. Akaso pilota mistoarekin entrenatzen hasiko naiz, baina txapelketetan oraindik goxuarekin ariko naiz. Pilota mistoarena beste salto bat da” nabarmendu du Jakak.\nNafarroako Kluben Arteko Pala Txapelketa Irati Igoak irabazi duenaren berri izatean eta Irati Irigoien Nafarroako Taekwondo Txapelketako senior mailako txapelduna dela jakitean, poztu egin da Ihabarko pilotaria. “Pozten nau hori entzuteak. Neska kirolari asko gaude, naiz eta gutaz asko ez hitz egin, eta hortxe gaude, pixkanaka, gurea egiten”.\n"Uste dut ezkerrarekin min handia egiten dudala"\nMaider Betelu Ganboa 2019 aza 29 Ihabar\nAmaia Jaka Ihabarko pilotariak Laboral Kutxa Emakume Master Cupeko promozio mailako pilota goxuko lau t'erdiko finala jokatuko du bihar, larunbata,...


Entrega Lore sorta-bihotza (41 arrosa) Moskun - Eskatu Loreak\nDeskontua 100 errublo aplikazioan! Deskargatu aplikazioa\nDeskontua 100 errublo aplikazioan!\nEz dut behar, eskerrik asko\nBai Aukeratu beste bat\nLoreak sorta batean\nGehienez 2000 errublo\n2 - 000 errublo\n3 - 000 errublo\n5 - 000 errublo\n9 - 000 errublo\nArrosa sorta-bihotza (41 arrosa)\n100 ₽ beherapena aplikazioan\nEntrega ~ 3h., doan Moskun\n40 arrosa gorri eta zurizko bihotz sorta.\neta pertsona juridikoentzako diruzkoak ez direnak\nBouquet eta artista egiaztatuta\nZabalera 40 cm\nAltuera 40 cm\nLore-dendaren lanari buruzko 47 iritzi:\nOlga Khasanova HIRI SARIAK 19-07-2021\nMila esker zure entrega azkarrarengatik. Pertsona juridikoentzat oso komenigarria da, kontua berehala eratzen da. Lineako denda hau gomendatzen dut.\nLore sorta bikaina eta oso zerbitzu azkarra eta lagungarria! Gomendatzen dut!\nOso pozik nago bere urtebetetzean pozik zegoen emaztegaiari etorri zitzaizkion loreekin, loreak oso usain ona eta oso ederrak dira. Eskerrik asko.\nZerbitzu ezin hobea! Agindu bezala, oso azkarra. Berriro erabiliko dut! Eskerrik asko !!\nDena ondo, azkar eta kalitate handikoa da!\nZerbitzu bikaina, oso profesionala eta proaktiboa. oso gomendatua\nOpari zoragarria izan zen. Lore ederrak eta diseinua bera. Delikatua eta erromantikoa. Eskerrik asko. Dena jarritako orduan ekarri zen.\nOso ondo? Eta dena berehala entregatu. Hemendik aurrera aginduko dizut ...\nMila esker aparteko sorta, irudian bezala !!! Oso kezkatuta nengoen goizean sorta nolakoa izango zen (abuztuaren 31n agindu zuten entrega), irailaren 1ean, baina alferrik !!! Lore sorta ezin hobeto gelditu zen gau osoan, goizean, lore denda bat utzi berri zuten sentsazioa. Entregatzeagatik ere ez dago kexarik. Eskerrik asko sortaren muntaketan eta entregan parte hartu duzuen guztioi !!!\nBielorrusiatik loreak eskatu nizkion Moskun bizi zen nire ahizpari. Oso pozik geunden, oso-oso zuzen. Arrosak hainbeste denbora egon zirela ikusi nuen lehen aldiz. Seguruenik hiru astez egon zen zutik. Oso freskoa eta super polita. Hartu eta ia ez zara damutuko.\nLore sorta bakoitzaren entrega Floristum.ru ziurtatuta dago\nKontratistak ez du ordainketarik jasoko kalitate erreklamaziorik egonez gero.\n% 100eko itzulketa\nZer da eskaera ordaindu ondoren?\nLoradendak eskaeraren berrespena bidaliko dizu\nBildu lore fresko sorta\nLoreak hartzaileari entregatzea\nMesedez, utzi iritzia loreak ematean\nKolore anitzeko 101. arrosaren sorta Errusia zinta batekin.\n₽ 9950 Arrosa sorta\n2 ordu 30 minututan\nBidali eskaera esteka\nEkuadorreko buru handiko arrosa luze sorta, Mondial Pink klaseko (101 pzta).\n₽ 24250 "Mondial Pink" arrosa sorta\nTonu leuneko spray arrosen kutxa, baita baia ere: marrubiak, mugurdiak, masustak, baita Frantziako goxokien boilurrak ere.\n₽ 8850 "Maitasunaren formula" lore, baia eta gozokiekin osatutako kutxa\nSaskia gorri, laranja, horia minigerberak 11 pieza, 3 margarita, 3 alstroemeria zuri, 15 ruscus, dekorazio zintak 3 pieza.\n₽ 4650 Lore saskia "Uda honetan"\nZuhaixka arrosa biziko arrosa sorta (50 cm) Love Lidia barietateko 45 pieza, zinta batekin lotuta.\n₽ 8850 Spray arrosa sorta Love Lydia\n35 spray margarita sorta, baita dekorazioko salal paketeak ere.\n₽ 7850 452 zenbakiko sorta\nMertxika arrosa sorta (51 arrosa) pakete ederrean.\n₽ 6150 "Avolange Peach" arrosa sorta (51 arrosa)\nHortensia zuri sorta 3 pieza, Mondial arrosa arrosa 7 pieza, arrosa koloreko krabelinak 4, ozatamnus 3 pieza, cymbidium orkideak 4 pieza, ambrella berdeak 3 pieza, salal pakete 1, bi eskulan mota, rafia.\n₽ 8050 Lore sorta "Karamelua"\nkotoia lehortutako lore adar 3, eukalipto 1/2 paketea, dekorazioa\n₽ 3250 Lore sorta "Kotoia"\nHiri guztiak ...\nLore guztiak ...\nHizkuntza guztiak ...\nDenda nola ireki\nHasi saioa zure kontu pertsonalean\nErosketa eta salmenta hitzarmena egiteko eskaintza publikoa\nMoskuko lore denda:\nMosku, Vodoprovodny errei d2 st1\nAplikazioa errentagarriagoa eta erosoagoa da!\nDeskontua 100 errublo aplikazioko sortatik!\nDeskargatu Floristum aplikazioa sms estekatik:\nbidali esteka SMS bidez *\nDeskargatu aplikazioa QR kodea eskaneatuz:\n* Botoian klik eginez gero, zure legezko gaitasuna berresten duzu eta baita ados zaudela ere Pribatutasun politika, Datu pertsonalen akordioa и Eskaintza publikoa


Lau positibo atzeman ditu Osakidetzak Orion, eta intzidentzia tasa 750,16ra igo da - Aia orio - Karkara.eus\nLau positibo atzeman ditu Osakidetzak Orion, eta intzidentzia tasa 750,16ra igo da\nJuan Luis Romatet 2021-01-22 14:20\nEskualdeko intzidentzia tasarik altuena du Oriok, gaur gaurkoz, Eusko Jaurlaritzaren Osasun sailak eman berri dituen datuen arabera. Aian, aldiz, ez dute COVID-19 kasurik atzeman azken orduetan.\nPositiboen jarioak ez du etenik izan Orion astean zehar, eta horren ondorioz, herriko intzidentzia tasak igotzen jarraitu du, 500eko langa igaro eta gero ere. Gaur emandako datuen arabera, 750,16koa da herriko intzidentzia tasa, atzo zenbatutako lau positiboekin 33 puntu igo eta gero.\nGrafikoan ikusten denez, izurritearen hirugarren olatuaren eragina nabarmena da herrian, eta urtarrilaren lehen egunetatik, marrak goranzko joera garbiarekin jarraitzen du. Datorren astean eta hurrengoetan ikusiko da indarrean sartu diren neurriak eraginkorrak diren, edo marrak gora egiten jarraituko duen, bigarren olatuan gertatu zen bezala. Orduan, azaro erdialdean, intzidentzia tasa ia 1.400ekoa izatera iritsi zen.\nAiari dagokionez, Osakidetzak ez zuen kasu positiborik detektatu atzo herrian.\nEskualde mailan, izurriteren egoerak kezkagarria izaten jarraiten du. Atzo beste 34 kasu zenbatu zituzten Urola Kostan. Horietatik hamahiru Azpeitian izan ziren. Asteartean sartu zen Azpeitia eremu gorrian, egun bakarrean 21 kasu baieztatu ondoren. Zazpi eguneko epean 81 kasu izan dituzte Urola erdiko herrian, eta ondorioz gorantz egin du 100.000 biztanleko azken hamalau egunetako kasu metatuen tasak. Atzokoari dagokionez, intzidentzia tasa 716,16an zegoen. bezperan bainoo 66 puntu handiagoa. Gaurtik itxita dago herria, eta justifikatutako arrazoiengatik ez bada, ezingo da Azpeitian sartu edo herritik atera.\nZumaian, berriz, apurka bada ere, beherantz egin du intzidentzia tasak. 742,85ko tasa zuen atzo herriak, bezperan baino 31 puntu gutxiago. Atzo beste hiru kasu zenbatu zituzten herrian.\nGaurtik itxita dagoen beste herri bat Zestoa da, 500eko langa igaro ondoren. Atzo beste bi positibo izan zituzten, eta kasu metatuen tasa 590,65ekoa du une honetan, asteazkenekoa baino 50 puntu handiagoa. Azkoitian eta Zarautzen seina kasu detektatu zituzten atzo, eta eremu horian jarraitzen du kostako herriak. Aizarnazabalen, Beizaman, Errezilen eta Getarian ez zituzten atzo positiborik izan.\nIa 1.500 kasu Hego Euskal Herrian\nHego Euskal Herriko datuak ere kezkatzeko modukoak dira. 1.445 positibo detektatu zituzten Osakidetzak eta Osasunbidek.\nAraban, Bizkaian eta Gipuzkoan 13.154 proba egin zituzten atzo, eta horietatik 1.139 positiboak izan ziren. Positibotasun tasa %8,7koa izan zen hiru lurralde hauetan. Araban 174 kasu izan zituzten, 639 Bizkaian eta 319 Gipuzkoan. Hiru lurralde hauetatik kanpokoak diren zazpi lagunek ere positibo eman zuten.\nOspitaleratutako pertsonen kopuruak ere gorantz egin zuen atzo; beste 109 lagun ingresatu zituzten atzo Osakidetzako erietxeetan; ZIUn, berriz, 77 lagun zeuden atzo, bezperan baino zazpi gutxiago.\nNafarroan positiboen hazkunde handia izan zuten atzo: 305 positibo detektatu zituzten egindako 3.469 probatan. Positibotasun tasa %8,8koa izan zen atzo lurralde honetan.